open-index/open-wikipedia-markdown huggingface dataset:
ဥစ္ဆေဒဒိဋ္ဌိ

ဥစ္ဆေဒအယူ၊ ပြတ်စဲ၏-အဆက် ပြတ်၏-ဟူသောအယူ၊ အတ္တကောင် သတ္တဝါ ကောင်သည်လည်းကောင်း, လောကသည်၎င်း သေပြီးနောက်ထပ်၍ မဖြစ်, အဆက်ပြတ်၏ဟူသော အယူမှား။ 
### အတ္တနှင့် လောက ယူဆပုံ
ထိုအယူရှိသောသူသည် ခန္ဓာငါးပါးတို့တွင် တစ်ပါးပါးကို အတ္တဟု၎င်း လောကဟု၎င်း ယူဆ၏၊ 

သို့မဟုတ် ခန္ဓာငါးပါးရှိရာတွင် တစ်ပါးကို အတ္တဟုယူဆပြီးလျှင် ကျန်ခန္ဓာလေးပါးကို အတ္တ၏ အသုံးအဆောင်ဖြစ်သော လောကဟု ယူဆ၏၊ 

ဖြစ်ပေါ်လာခဲ့သော သို့မဟုတ် မိမိ၏ အတ္တကိုသာ အတ္တဟုယူဆပြီး အခြားသူ၏ အတ္တကိုမူ လောကဟု ယူဆ၏၊ 

ထိုအတ္တကောင် သတ္တဝါကောင်နှင့် လောကသည် ပြတ်စဲ၏၊ ထိုပြတ်စဲသွားသော သတ္တဝါသည် တခြားဖြစ်၍ သတ္တဝါသည် တခြား အသစ်တစ်မျိုး ဖြစ်၏၊ ထိုနှစ်မျိုးသည် မည်သို့မျှ အဆက်အစပ်မရှိဟု ယူဆ၏။ 

စုတိမျှကိုသာမြင်၍ ဥပပါတ (ပဋိသန္ဓေ)ကို မမြင်သောသူသည် ဥစ္ဆေဒအယူကို ယူတတ်သည်။ 
### ဥစ္ဆေဒဒိဋ္ဌိ ၅-ပါး
ဥစ္ဆေဒဒိဋ္ဌိ-သည်လည်း-- 
* (၁) မီး တောက်မီးလျှံရှိသော ဆီမီးကို “မီးတောက် မီးလျှံနှင့် အဆင်းအရောင်သည် အတူပင် ဖြစ်သည်” ဟု ရှုသကဲ့သို့ ရူပက္ခန္ဓာနှင့် ဟု ကသိုဏ်းရုပ်ကို “အတ္တ”ဟု ယူ၍ “ရူပက္ခန္ဓာ နှင့်ကသိုဏ်းရုပ်သည် ငါပင်ဖြစ်သည်၊ ငါနှင့် အတူပင်တည်း”ဟု ရှုသောအားဖြင့် ယူသော ဒိဋ္ဌိ, 
* (၂) မီးတောက်မီးလျှံနှင့် အဆင်း အရောင်ကို အတူပြု၍ ရှူသကဲ့သို့ စက္ခု, သောတ, ဃာန, ဇိဝှါ, ကာယ, မနောသမ္ဖဿ-ကြောင့်ဖြစ်သော **ဝေဒနာ**ကို “အတ္တ” ယူ၍ “ယင်း-ဝေဒနာနှင့် ငါ အတူပင်ဖြစ်သည်”ဟု ရှုသောအားဖြင့်ယူသော  
* (၃) ယင်း-သမ္မဿ ၆-ပါးကြောင့် ဖြစ်သော **သညာ**ကို “အတ္တ”ဟု ယူ၍ “ယင်း-သညာ နှင့်ငါ အတူပင်ဖြစ်သည်”ဟု ရှုသောအားဖြင့် ယူသော ဒိဋ္ဌိ, 
* (၄) ယင်း-သမ္ဖဿ ၆-ပါး ကြောင့်ဖြစ်သော **စေတနာ**ကို “အတ္တ”ဟု ယူ၍ “ယင်း-စေတနာနှင့် ငါ အတူပင် ဖြစ်သည်”ဟု ရှုသောအားဖြင့်ယူသော ဒိဋ္ဌိ,  
* (၅) စက္ခု, သောတ, ဃာန, ဇိဝှါ, ကာယ,မနောဝိညာဉ်ကို “အတ္တ”ဟု ယူ၍ “ယင်း ဝိညာဉ်နှင့်ငါ အတူပင်ဖြစ်သည်”ဟု ရှုသောအားဖြင့်ယူသော ဒိဋ္ဌိ-အားဖြင့် ၅-ပါးအပြား ရှိ၏။ 

*သဿတဒိဋ္ဌိလည်း ကြည့်ပါ။
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ရှိဂျောလမ်း

**ရှိဂျောလမ်းမ** (四条通, Shijō-dōri) သည် ဂျပန်နိုင်ငံ၊ ကျိုတိုမြို့လယ်တွင် တည်ရှိသည့် လမ်းတစ်ခု ဖြစ်သည်။ ဤလမ်းသည် မြို့၏ စီးပွားရေးအချက်အချာနေရာကို အရှေ့မှ အနောက်သို့ သွယ်တန်းလျက်တည်ရှိသည်။ “ရှိဂျော” ဟူသည့်အမည်သည် ရှေးခေတ်မြို့တော်ဖြစ်သည့် ဟဲအိအန်ခယော၏ “စတုတ္ထမြောက်ရိပ်သာလမ်း” ဟု အဓိပ္ပါယ်ရသည်။

## သမိုင်းကြောင်း
ရှင်းခယောဂိုခုလမ်းနှင့် တန်းဂျင်းဂမြစ်အရှေ့ဘက်ဒေသတို့၏ အကြားဒေသကို ဟဲအိအန်ခယော၏ ရှိဂျောအိုးဂျိရိပ်သာနေရာဟု ခေါ်ဆိုကြသည်။ ၁၉၁၁ ခုနှစ်တွင် လမ်းကို ချဲ့ခဲ့ပြီး အဓိကကျသည့် လမ်းမတစ်ခုအဖြစ်သို့ ပြောင်းလဲခဲ့သည်။

ရှိဂျောအနုပညာကျောင်းသည် ဤလမ်း၏ အမည်ကို အစွဲပြုကာ ခေါ်ဆိုထားခြင်း ဖြစ်သည်။

## လမ်းတစ်လျှောက်
လမ်း၏ အရှေ့ဘက်အဆုံးတွင် ယဆခနတ်ကျောင်း၊ အနောက်ဘက်အဆုံးတွင် မဆွတ်နိုအိုနတ်ကျောင်းများ တည်ရှိသည်။ လမ်းသည် လမ်းလျှောက်သူများနှင့် ကားများဖြင့် အရှေ့ဘက်အဆုံးမှသည် ခရဆုမလမ်းအထိ စည်ကားလျှက်ရှိသည်။

### ဆက်စပ်နေသည့် အထင်ကရနေရာများ
* ယဆခနတ်ကျောင်း
* အိချိရိခိ - ချယ
* ချူးဂန်းဂျိကျောင်းတော်
* မိနမိ-ဇ ပြဇာတ်ရုံ
* ရှိဂျောတံတား
* ခမိုမြစ်
* ရှင်းခယောဂိုခုလမ်း
* အုမဲနိုမိယနတ်ကျောင်း
* မဆွတ်အိုတံတား
* ခဆွတ်ရမြစ်
* မဆွတ်နိုအို - တိုင်းရှ

## ရုပ်ပုံများ
## ပြင်ပလင့်များ
 (Gion intersection, Higashioji Shijō, eastern end)

## ကိုးကား
ကဏ္ဍ:ကျိုတိုမြို့ရှိ လမ်းများ
ရော်ဘင် ဗန် ပါစီ

**ရော်ဘင်ဗန်ပါစီ** ( ; ၁၉၈၃ ခု ဩဂုတ် ၆ ရက်ဖွား) သည် ဒတ်ချ်လူမျိုး ဘောလုံးနည်းပြတစ်ဦးဖြစ်ပြီး လက်ရှိတွင် နယ်သာလန် Eredivisie လိဂ်မှ  Heerenveen ဘောလုံးကလပ်အသင်း၏နည်းပြချုပ်အဖြစ်လုပ်ကိုင်လျှက်ရှိပြီး ယခင်က ပရော်ဖက်ရှင်နယ် ဘောလုံးသမားတစ်ဦးလည်းဖြစ်သည်။ ၎င်း၏မျိုးဆက်တွင် အကောင်းဆုံးတိုက်စစ်မှူးများထဲမှ တစ်ဦးအဖြစ် သတ်မှတ်ခံထားရသည့် ဗန်ပါစီ သည် သူ၏ နည်းစနစ်ပိုင်း ကျွမ်းကျင်မှု၊ ဘောလုံးထိန်းချုပ်မှု၊ ဘောလုံး ပေးပို့ဖန်တီးပေးနိုင်မှုနှင့် အမြင်အာရုံ စူးရှမှုများကြောင့် နာမည်ကျော်ကြားသည်။ နယ်သာလန်လက်ရွေးစင်အသင်းအတွက် ထာဝရဂိုးသွင်းအများဆုံးကစားသမားလည်းဖြစ်လေသည်။

## ဓာတ်ပုံများ 

ဖိုင်:Van persie henry.jpg|ဒန်းနစ် ဘာ့ဂ်ကမ့် အနားယူပြီးနောက် ဗန်ပါစီသည် အာဆင်နယ်တိုက်စစ်တွင် သီယာရီ အွန်နရီနှင့် ပုံမှန်တွဲဖက်ကစားခဲ့သည်။
ဖိုင်:Robin Van Persie August 2007.jpg|၂၀၀၇ ခုနှစ် အာဆင်နယ်အသင်း၌ ကစားနေစဉ်။
ဖိုင်:Vanpersiedrogba.jpg|၂၀၀၈ ခုနှစ် ဗန်ပါစီနှင့်အတူတွေ့ရသော ချဲလ်ဆီး တိုက်စစ်မှူး ဒီဒီယာ ဒရော့ဘာ
ဖိုင်:Robin Van Persie MUFC 2013.jpg|၂၀၁၃ ခုနှစ် အမ်းမရိတ်စ်ကွင်း၌ အသင်းဟောင်း အာဆင်နယ်နှင့်ယှဉ်ပြိုင်စဉ် မန်ချက်စတာ ယူနိုက်တက်အတွက် ပင်နယ်တီကန်ရန် ပြင်ဆင်နေသော ဗန်ပါစီ။
ဖိုင်:Robin van Persie (August 2015).jpg|၂၀၁၅ ခုနှစ် ဖီနာဘာချေး အသင်း၌ ကစားစဉ် ရှက်တာ ဒိုးနပ် အသင်းနှင့် မယှဉ်ပြိုင်မီ သွေးပူလေ့ကျင့်ခန်းပြုလုပ်နေသော ဗန်ပါစီ။
ဖိုင်:Van Persie (15300483040) (crop).jpg|၂၀၁၄ ခုနှစ် နယ်သာလန်လက်ရွေးစင်အသင်းနှင့်အတူ လေ့ကျင့်ရေးဝင်နေသော ဗန်ပါစီ။

## ကိုးကား 
ကဏ္ဍ:မန်ချက်စတာယူနိုက်တက်ဘောလုံးသမားများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၈၃ မွေးဖွားသူများ
တခဆဲမြစ်

**တခဆဲမြစ်** (高瀬川, Takase-gawa) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် တူးမြောင်းတစ်ခု ဖြစ်သည်။ နိဂျော - ခိယမချိ မှ မြစ်ဖျားခံလာပြီး ခိယမချိလမ်းတစ်လျှောက် စီးဆင်းကာ အုဂျိမြစ်အတွင်းသို့ ဖုရှိမိဆိပ်ကမ်းနေရာတွင် ပေါင်းဆုံစီးဝင်သွားသည်။ တူးမြောင်းသည် ခမိုမြစ်နှင့် စီးဆင်းရာတစ်လျှောက်တွင် ဖြတ်သန်းကူးလူးလျှက်ရှိသည်။ လက်ရှိအချိန်တွင် တောင်ဘက်တစ်ခြမ်းသည် ခမိုမြစ်နှင့် ချိတ်ဆက်မှုမရှိပေ။

## သမိုင်းကြောင်း
ဤတူးမြောင်းကို ၁၆၁၁ ခုနှစ်တွင် ကုန်သည်တစ်ဦးဖြစ်သည့် ဆုမိနိုခုရရောအိ က အဲဒိုခေတ်ကာလတွင် တူးဖော်ခဲ့သည်။ တူးဖော်ခဲ့သည့် ရည်ရွယ်ချက်မှာ ကျိုတိုမြို့လယ်ရှိ အမျိုးမျိုးသောကုန်စည်နှင့် ရင်းမြစ်များကို သယ်ယူပို့ဆောင်နိုင်ရန် ဖြစ်သည်။ ဤတူးမြောင်းသည် ထိုအချိန်ကာလတွင် မြို့တော်၏ ဖွံ့ဖြိုးတိုးတက်မှုနှင့် စီးပွားဆိုင်ရာတိုးတက်များအတွက် အဓိကကျခဲ့သည်။

## ပြင်ပလင့်များ
 (Takasegawa Ichino-Funairi, 高瀬川一之船入, Japanese national memorial, 1st port near Nijō-Kiyamachi)
 (Takase River flows into Kamo River)
 (Shin-Takase River flows into Uji River)

## ကိုးကား
ကဏ္ဍ:ကျိုတိုမြို့၏ ပထဝီသွင်ပြင်
ပုဏ္ဏကထေရ်

မထေရ်လောင်းလျာသည် လွန်ခဲ့သောကိုးဆယ့်တစ်ကမ္ဘာအထက်၌ ရသေ့ဖြစ်ခဲ့၍ ၎င်း၏ သင်္ခမ်းကျောင်းအနီး တောင်ဝှမ်းကို အမှီပြု၍ တောင်ကြား၌ နေတော်မူသော ပစ္စေကဗုဒ္ဓါတစ်ပါးသည် ပရိနိဗ္ဗာန်စံဝင်တော်မူခဲ့သဖြင့် မီးသင်္ဂြိုဟ်ခြင်း ပြုခဲ့သည်၊ အလောင်းတော်ကို မီးသင်္ဂြိုဟ်ပြီး၍ နံ့သာရေကို ဖျန်းသောအခါ နတ်သားတစ်ပါးသည် ကောင်းကင်၌ တည်လျက် ‘‘ရသေ့...သင်သည် ပစ္စေကဗုဒ္ဓါအား မီးသင်္ဂြိုဟ်ခြင်းကို ပြုဘိ၏၊ ထိုနေ့မှ စ၍ သင်သည် ပုဏ္ဏကဟူသော အမည်ဖြင့် အခါခပ်သိမ်း ထင်ရှားပေလိမ့်မည်’’ဟု ပြောကြားခဲ့ည်။ 

ထိုဘဝမှ စုတေ၍ နတ်ပြည်ရောက်သော် ပုဏ္ဏကနတ်သားဟူသော အမည်ဖြင့် ထင်ရှားခဲ့သည်။ လူ့ဘဝ၊ နတ်ဘဝတို့၌ လည်းကောင်း၊ ဤနောက်ဆုံးဘဝ၌လည်းကောင်း၊ ပုဏ္ဏကဟုသာ ထင်ရှားခဲ့သည်။ ပစ္စေကဗုဒ္ဓါကို မီးသင်္ဂြိုဟ်ခဲ့သော ဘဝမှ စ၍ အပါယ်လေးပါး လားရောက်ခြင်း မရှိခဲ့ဘဲ ဤဂေါတမဘုရားရှင် သာသနာတော်၌ ပုဏ္ဏကထေရ်ဟူသော အမည်ဖြင့်ပင် ရဟန္တာ ဖြစ်ခဲ့ပုံ စသော အကြောင်းအရာများ ပါဝင်သည်။ 
### ကိုးကား 
ကဏ္ဍ:ဗုဒ္ဓဝင် ပုဂ္ဂိုလ်များ
အိခဲနိုဘိုးဂျူနီယာကောလိပ်

**အိခဲနိုဘိုးဂျူနီယာကောလိပ်** (池坊短期大学, Ikenobō tanki daigaku) သည် ဂျပန်နိုင်ငံ၊ ကျိုတိုမြို့၊ ရှိမိုဂယောရပ်ကွက်တွင် တည်ရှိသည့် ပုဂ္ဂလိကကောလိပ်တစ်ခု ဖြစ်သည်။ ၎င်းကို ၁၉၅၂ ခုနှစ်တွင် တည်ထောင်ခဲ့သည်။

## ကျောင်းသားဟောင်းများ
*မနမိဟွန်းဂျော - သရုပ်ဆောင်မင်းသမီး

## ပြင်ပလင့်များ
* Official website 

## ကိုးကား
ကဏ္ဍ:ဂျပန်နိုင်ငံရှိ တက္ကသိုလ်နှင့် ကောလိပ်များ
ကျိုတိုနိုင်ငံတကာပြင်သစ်စာသင်ကျောင်း

**ကျိုတိုနိုင်ငံတကာပြင်သစ်စာသင်ကျောင်း** (Lycée Français International de Kyoto、京都国際フランス学園, Kyōto Kokusai Furansu Gakuen)  သည် ပုဂ္ဂလိကပိုင် နိုင်ငံတကာပြင်သစ်စာသင်ကျောင်းတစ်ခုဖြစ်ပြီး APEK က ထောက်ပံ့ကာ စီမံခန့်ခွဲလျက်ရှိသည်။ ဤကျောင်းသည် Agency for French Education Abroad (AEFE) ၏ အသိအမှတ်ပြုမှုကိုလည်း ရရှိထားသည်။

ကျောင်း၏ တည်နေရာသည် ရှိမိုဂယောရပ်ကွက်၊ ကျိုတိုဘူတာအနီးတွင် တည်ရှိသည်။ ဤကျောင်းသည် ပြင်သစ်နိုင်ငံ၏ပညာရေးဝန်ကြီးဌာန၏ စနစ်များအတိုင်း လိုက်လျောညီထွေဖြစ်စေမည့် သင်ရိုးများဖြင့် သင်ကြားပေးလျက်ရှိသည်။ မူကြိုပညာရေးမှသည် အထက်တန်းပညာရေးအထိ သင်ကြားပေးလျက်ရှိသည်။

ဤကျောင်းသည် ပြင်သစ်နိုင်ငံ၏ ပညာရေးဝန်ကြီးဌာနက အသိအမှတ်ပြုထားသည့် ကျောင်းတစ်ခုလည်း ဖြစ်သည်။
## သမိုင်းကြောင်း
မူလက ကျောင်း၏အမည်ကို ခန်ဆိုင်းပြင်သစ်စာသင်ကျောင်း (École Française du Kansai or EFK (関西フランス学院) Kansai Furansu Gakuin) ဟု သိကြသည်။ နောက်ပိုင်းတွင် ကျောင်း၏အမည်ကို ကျိုတိုပြင်သစ်စာသင်ကျောင်း Lycée Français de Kyoto (French School of Kyoto), LFK (リセ・フランセ・ド・京都) Rise Furanse do Kyōto ဟူသည့်အမည်သို့ ပြောင်းလဲခဲ့သည်။ ကျောင်းကို ၁၉၉၆ ခုနှစ်တွင် တည်ထောင်ခဲ့သည်။ မူလက ကျောင်းသည် တိုင်းခန်းမူလတန်းကျောင်းအဖြစ် ခမိဂယောရပ်ကွက်တွင် တည်ရှိခဲ့သည်။.

## ပြင်ပလင့်များ
* Lycée Français International de Kyoto
*  Lycée Français International de Kyoto
*  Lycée Français International de Kyoto

## ကိုးကား
ကဏ္ဍ:ကျိုတိုမြို့ရှိ နိုင်ငံတကာစာသင်ကျောင်းများ
သံဃာ့ကံ

သံဃာသည် ပြုအပ်သော-အမှုကံ။ (အပလောကနကံ, ဉတ္တိကံ, ဉတ္တိဒုတိယကံ, ဉတ္တိစတုတ္ထကံ ဟုဆိုအပ်သော သံဃာ့ကံ ၄-မျိုး။  
### သံဃာ့ကံ ၄-မျိုး
(သံဃာ့ကံသည်-(၁) အပလောကနကံ, (၂) ဉတ္တိကံ, (၃) ဉတ္တိဒုတိယကံ, (၄) ဉတ္တိ-စတုတ္ထကံအားဖြင့် လေးပါးအပြား ရှိသည်၊ 

ထိုတွင် **အပလောကနကံ**ဟူသည်-သီမဋ္ဌကသံဃာကို သုတ်သင်ပြီး ဆန္ဒထိုက်သော ရဟန်းတို့၏ ဆန္ဒကို ဆောင်၍ သမဂ္ဂသံဃာ့ အလိုအားဖြင့် သုံးကြိမ်ကြားစေ (ပြောကြား)၍ ပြုအပ်သောကံတည်း။ 

**ဉတ္တိကံ**ဟူသည်— သီမဋ္ဌကသံဃာကိုသုတ်သင်ပြီး ဆန္ဒထိုက်သော ရဟန်းတို့၏ ဆန္ဒကိုဆောင်ကာ သမဂ္ဂသံဃာ့ အလိုအားဖြင့် ဉတ်တစ်ကြိမ်ဖြင့် ပြုအပ်သောကံတည်း။

**ဉတ္တိဒုတိယကံ**ဟူသည်-သီမဋ္ဌက သံဃာကို သုတ်သင်ပြီး ဆန္ဒထိုက်သော ရဟန်းတို့၏ ဆန္ဒကို ဆောင်ကာ သမဂ္ဂသံဃာ့အလိုအားဖြင့် ဉတ်တစ်ကြိမ်, ကမ္မဝါစာတစ်ကြိမ်အားဖြင့် ဉတ်လျှင် နှစ်ကြိမ် မြောက်ရှိသော ကမ္မဝါစာဖြင့် ပြုအပ်သောကံတည်း။ 

**ဉတ္တိစတုတ္ထကံ**ဟူသည်— သီမဋ္ဌက သံဃာကိုသုတ်သင်ပြီး ဆန္ဒထိုက်သောရဟန်းတို့၏ ဆန္ဒကိုဆောင်ကာ သမဂ္ဂသံဃာ့အလိုအားဖြင့် ဉတ်တစ်ကြိမ်, ကမ္မဝါစာ သုံးကြိမ်အားဖြင့် ဉတ်လျှင် လေးကြိမ်မြောက်ရှိသော ကမ္မဝါစာဖြင့် ပြုအပ်သောကံတည်း။ 

ထိုတွင် အပလောကနကံကို ပန်ကြား၍သာ ပြုအပ်သည်၊ ဉတ္တိကံစသည်တို့၏အစွမ်းအားဖြင့်မပြုအပ်။ ဉတ္တိကံကိုလည်း ဉတ် တစ်ကြိမ် ထား၍သာလျှင် ပြုအပ်သည်၊ အပလောကနကံ စသည်တို့၏ အစွမ်းအားဖြင့် မပြုအပ်။ 

ဉတ္တိဒုတိယကံသည်ကား ပန်ကြား၍ပြုအပ်သော ဉတ္တိဒုတိယကံလည်းရှိ၍ ပန်ကြား၍မပြုအပ်သော ဉတ္တိဒုတိယကံလည်း ရှိသည်။ ထိုတွင် သီမာသမ္မုတိကံ, သီမာသမူဟနနကံ, ကထိနဒါနကံ, ကထိနုဗ္ဘာရကံ, ကုဋိဝတ္ထုဒေသနာကံ, ဝိဟာရဝတ္ထုဒေသနာကံအားဖြင့် ဤခြောက်ပါးသော ကံတို့ကို ဂရုကကံများ ဖြစ်သည့်အတွက် ပန်ကြား၍ မပြုအပ်ကုန်၊ ဉတ္တိဒုတိယကမ္မဝါစာကိုကြား စေ (ဖတ်)၍သာလျှင် ပြုအပ်ကုန်သည်။

ကြွင်းသော တစ်ဆယ့်သုံးပါးသော သမ္မုတိကံ သေနာသနဂ္ဂါဟကသမ္မုတိကံ, မတကစီဝရဒါနာဒိသမ္မုတိကံတို့ကို လဟုကကံများ ဖြစ်သည့်အတွက် ပန်ကြား၍သော်လည်း ပြုအပ် ကုန်သည်၊ ဉတ္တိဒုတိယကမ္မဝါစာကို ကြားစေ (ဖတ်)၍သော်လည်း ပြုအပ်ကုန်သည်။ ဉတ္တိကံ, ဉတ္တိစတုတ္ထကံတို့၏ အစွမ်းအားဖြင့်ကား မပြုအပ်သည်သာ။ 

ဧကစ္စေဆရာတို့သည် “ဉတ္တိစတုတ္ထကံ၏ အစွမ်းအားဖြင့် ပြုအပ်သည်ရှိသော် ဉတ္တိ ဒုတိယကံသည် ဒဠှတရဖြစ်၍ ဉတ္တိဒုတိယကံကို ဉတ္တိစတုတ္ထကံ၏အစွမ်းအားဖြင့် ပြုအပ်သည်ဟုဆိုကြသည်။ ဤသို့ ပြုအပ်သည် ရှိသော် ကမ္မသင်္ကရ ဖြစ်သောကြောင့် မပြု အပ်” ဟု ပယ်အပ်သည်သာလျှင်တည်း၊ အကယ်၍ အက္ခရာယုတ်လျော့ခြင်း, ပုဒ်ယုတ်လျော့ခြင်း ရှိသော်လည်းကောင်း၊ မကောင်းသဖြင့် ရွတ်အပ်သော ပုဒ်ရှိသော်လည်းကောင်း ထိုအက္ခရာယုတ်လျော့မှု, ပုဒ်ယုတ် လျော့မှု, မကောင်းသဖြင့် ရွတ်ဆိုအပ်သော ပုဒ်တို့ကိုသုတ်သင်ခြင်းငှာ အဖန် တလဲလဲ (ဝါ) ထပ်ကာထပ်ကာ ရွတ်ဖတ်ကောင်းပေသည်။ ဤထပ်ကာထပ်ကာ ရွတ်ဖတ်ခြင်းဖြင့် မပျက်သောကံသည် ဒဠှီကမ္မဖြစ်၍ပျက်သော ကံ၌ ကံဖြစ်၍တည်သည်။ ဉတ္တိစတုတ္ထကံကို ဉတ်တစ်ကြိမ်, ကမ္မဝါစာသုံးကြိမ် ကြားစေ (ဖတ်)၍သာလျှင် ပြုအပ်သည်၊ အပလောကနကံ စသည်တို့၏ အစွမ်းဖြင့် မပြုအပ်။  (သံဃာ့ကံနှင့်ပတ်သက်၍ သိမှတ်ဖွယ်ကို ကြည့်။)

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ရဂျောမွန်

**ရဂျောမွန်** (သို့မဟုတ်) **ရဆဲမွန်** (羅城門) သည် ဂျပန်န်နိုင်ငံ၏ ရှေးဟောင်းမြို့များဖြစ်ခဲ့ကြသည့် ဟဲအိဂျော-ခယော (နာရ) နှင့် ဟဲအိအန်-ခယော (ကျိုတို) တို့၏ တောင်ဘက်အဆုံးတွင် တည်ဆောက်ထားခဲ့သည့် ဂိတ်အဆောက်အဦတစ်ခု ဖြစ်သည်။ ဆုဇခုရိပ်သာလမ်း၏ မြောက်ဘက်အဆုံးတွင် ဆုဇခုမွန်ဂိတ် ရှိသည်။ ဆုဇခုမွန်ဂိတ်သည် နန်းတော်တည်ရှိရာဇုန်အတွင်းသို့ အဓိကဝင်ပေါက်လည်း ဖြစ်သည်။ ၂၀၀၇ ခုနှစ်တွင် ဆုဇခုရိပ်သာလမ်း၏ တောင်ဘက်အဆုံးတွင် ဖုဂျိဝရ-ခယော (ခရှိဟရ) တွင် ရဂျောမွန်ဂိတ်ပေါက်ဟု ယူဆနိုင်သည့် အကြွင်းအကျန်များကို ရှာဖွေတွေ့ရှိခဲ့ကြသည်။

## အမည်
ဂိတ်၏ အမည်သည် လက်ရှိကာလဂျပန်ဘာသာစကားဖြင့် “ရဂျောမွန်” ဟု အသံထွက်သည်။ ရဂျော (羅城) သည် “မြို့တော်၏ တံတိုင်း”၊ မွန် (門) သည် “ဂိတ်ပေါက်” ဟု အဓိပ္ပါယ်ရှိသဖြင့် ရဂျောမွန်၏ အဓိပ္ပါယ်သည် “မြို့တော်၏ပင်မဂိတ်ပေါက်” ဟု အဓိပ္ပါယ်သတ်မှတ်နိုင်သည်။ မူလ၏ ဤဂိတ်ကို “ရဆဲမွန်” သို့မဟုတ် “ရိုင်ဆဲမွန်” ဟု ခန်ဂျိ၏အသံထွက်ကို မူတည်ကာ ခေါ်ဆိုမှုများ ရှိခဲ့သည်။ ခန်ဂျိဖြင့် 羅生門 ဟု ရေးသားပြီး အသံထွက်ဖြင့် “ရရှောမွန်” (ရဆဲမွန် ဟုလည်း အသံထွက်နိုင်) ဟူသည့် အသုံးအနှုန်းသည် ခန်ဇဲနိုဘုမိဆွတ် (၁၄၃၅ - ၁၅၁၆) က ရေးသားခဲ့သည့် ရရှောမွန် ဟူသည့်အမည်ရှိသည့်ဂျပန်နိုး (Noh) ပြဇာတ်ဖြစ်သည့် မှစတင်ကာ လူသိများလာခဲ့သည်။

လက်ရှိခေတ်ကာလအမည်ဖြစ်သည့် ရဂျောမွန် သည် 羅生門 ဟူသည့်အသုံးအနှုန်းထက် မူလခန်ဂျိစကားလုံးဖြစ်သည့်羅城門 ကို  ပိုမို၍ အသုံးပြုသည်။ ဒုတိယမြောက်စကားလုံးဖြစ်သည့် 城 ၏ အသံထွက်ကို “ဆဲ” ဟူသည့်အသံထွက်ထက် “ဂျော” ဟူ၍ ဖတ်သည်က များသည်။

## ကျိုတိုမြို့ရှိ ရရှောမွန် (ဟဲအိအန်-ခယော)
## နာရရှိ ရရှောမွန် (ဟဲအိဂျော-ခယော)
## ကိုးကား
ကဏ္ဍ:ကျိုတိုမြို့ရှိ အဆောက်အဦများ
ဂန်းဂျိနတ်ကျောင်း (၃) ကျောင်း

**ဂန်းဂျိနတ်ကျောင်း (၃) ကျောင်း** (源氏三神社, Genji san jinja)သည် ဂျပန်ရှင်းတိုးနတ်ကျောင်းသုံးခုကို ခေါ်ဆိုခြင်း ဖြစ်ပြီး ဤနတ်ကျောင်းများသည် ဆဲဝဂန်းဂျိ (Seiwa Genji ) အုပ်စုနှင့် ဆက်စပ်မှုရှိသည့် ကျောင်းတော်များ ဖြစ်သည်။ ၎င်းနတ်ကျောင်း (၃) ခုမှာ -
*ရိုခုဆွန်းနိုးနတ်ကျောင်း – ကျိုတိုစီရင်စု၊ ကျိုတိုမြို့၊ မိနမိရပ်ကွက်
*တဒဂျင်းဂျ - ဟယောဂိုစီရင်စု၊ ခဝနိရှိ
*ဆွတ်ဘိုအိဟချိမန်းဂူး - အိုဆာကာစီရင်စု၊ ဟဘိခိနို

## ပြင်ပလင့်များ
* Official site of Rokusonnō Shrine
* Official site of Tada Shrine
* Official site of Tsuboi Hachimangu 

## ကိုးကား
ကဏ္ဍ:ဂျပန်နိုင်ငံရှိ နတ်ကျောင်းများ
ဖုရှိမိရဲတိုက်

**ဖုရှိမိရဲတိုက်**  (伏見城, ဖုရှိမိဂျော) သည် ဂျပန်နိုင်ငံ၊ ကျိုတိုမြို့၊ ဖုရှိမိရပ်ကွက်တွင် တည်ရှိသည့် ရဲတိုက်တစ်ခု ဖြစ်သည်။ ဤရဲတိုက်ကို ဖုရှိမိ - မိုမိုယာမရဲတိုက် (桃山城, Momoyama-jō) ဟုလည်း ခေါ်ဆိုကြသည်။

ဖုရှိမိရဲတိုက်ကို ဆန်းဂိုခုခေတ်အဆုံးပိုင်းတွင် တိုယောတိုမိဟိဒဲယောရှိက ၎င်း၏ အနားယူချိန်တွင်အသုံးပြုမည့် စံအိမ်အဖြစ် တည်ဆောက်ခဲ့သည်။ ဖုရှိမိ၇ဲတိုက်သည် ၁၅၉၆ ခုနှစ် ခဲအိချော - ဖုရှိမိငလျင်ကြောင့် ပျက်စီးခဲ့ရသည်။ ထို့နောက် ၁၆၂၃ ခုနှစ်တွင် ပြန်လည်၍ တည်ဆောက်ကာ ပြုပြင်မွမ်းမံခဲ့သည်။ နောက်ပိုင်းတွင် ရဲတိုက်ရှိရာနေရာကို မဲအိဂျင်ဘုရင်၏ အုတ်ဂူနေရာအဖြစ် အသုံးပြုခဲ့သည်။ လက်ရှိအချိန်တွင် တည်ဆောက်ထားသည့် ဖုရှိမိရဲတိုက်သည် မူလနေရာတွင် မူလပုံစံနှင့် တူညီအောင် ၁၉၆၄ ခုနှစ်တွင် တည်ဆောက်ခဲ့သည်။

ဖုရှိမိရဲတိုက်၏ အခြားခေါ်ဝေါ်သည့်အမည်သည် ဂျပန်နိုင်ငံ၏ သမိုင်းကြောင်းကာလတစ်ခုဖြစ်သည့် အဇုချိ - မိုမိုယာမကာလကို အစွဲပြုခေါ်ဆိုထားခြင်း ဖြစ်သည်။

## သမိုင်းကြောင်း
 in Fushimi Castle]]
 gate was moved to Nishi Hongan-ji]]

မူလဖုရှိမိရဲတိုက်တည်ဆောက်မှုများကို တိုယောတိုမိဟိဒဲယောရှိ အနားယူပြီး နောက်နှစ်ဖြစ်သည့် ၁၅၉၂ ခုနှစ်တွင် စတင်ခဲ့သည်။ တည်ဆောက်မှုသည် ၁၅၉၄ ခုနှစ်တွင် ပြီးစီးခဲ့သည်။ ပြည်နယ်ပေါင်း (၂) မှ တည်ဆောက်ရေးလုပ်သားများ အထောက်အပံ့ပေးခဲ့သည့် စုစုပေါင်း လူဦးရေ နှစ်သောင်းနှင့် သုံးသောင်းအကြား ရှိသည်။

အပြင်ပိုင်းအသွင်အပြင်သည် ရဲတိုက်တစ်ခု၏ အသွင်အပြင်ဖြစ်နေသော်လည်း ဤအဆောက်အဦကို တည်ဆောက်ခဲ့သည့် ရည်ရွယ်ချက်မှာ ဟိဒဲယောရှိ၏ အနားယူရာနန်းတော်တစ်ခုအဖြစ် ရည်ရွယ်ခဲ့သည်။ ဤရဲတိုကသည် ရွှေဝါရောင်လက်ဖက်ရည်အခန်းသည် အထူးထင်ရှားပြီး နံရံများနှင့် တန်ဆာပလာများသည် ရွှေပြားများဖြင့် ဖုံးအုပ်ထားသည်။ ထို့အပြင် ရဲတိုက်သည် ကိုရီးယားနိုင်ငံတွင် ၁၇ နှစ်ကြာဖြစ်ပွားနေသည့် စစ်ပွဲအဆုံးသတ်ရန်အတွက် တရုတ်နိုင်ငံသံအမတ်များနှင့်  ဆွေးနွေးရာနေရာလည်း ဖြစ်ခဲ့သည်။ သို့သော်လည်း တည်ဆောက်ပြီးစီး၍ (၂) နှစ်အကြာတွင် ငလျင်ကြောင့် ရဲတိုက်တစ်ခုလုံး ပျက်စီးခဲ့ရသည်။

## ပြင်ပလင့်များ
* SengokuDaimyo.com : The website of Samurai Author and Historian Anthony J. Bryant.  Accessed 4 April 2011.

## ကိုးကား
ကဏ္ဍ:ကျိုတိုမြို့ရှိ အဆောက်အဦများ
ဂတ်ခဲအိခန်ဆခဲကုမ္ပဏီ

**ဂတ်ခဲအိခန်ဆခဲကုမ္ပဏီ** (月桂冠株式会社, Gekkeikan Kabushikigaisha) သည် ဂျပန်နိုင်ငံရှိ ဆာကေးအရက်နှင့် ဇီးသီးဝိုင်များထုတ်လုပ်သည့် ဂျပန်ကုမ္ပဏီတစ်ခု ဖြစ်သည်။ ဤကုမ္ပဏီသည် ဂျပန်နိုင်ငံ၊ ကျိုတိုမြို့၊ ဖုရှိမိရပ်ကွက်တွင် အခြေစိုက်သည်။  ကုမ္ပဏီကို ၁၆၃၇ ခုနှစ်တွင် ဂျိအဲမွန်အိုးခုရ သည် ဖုရှိမိရပ်ကွက်တွင် တည်ထောင်ခဲ့သည်။ ကမ္ဘာပေါ်ရှိ သက်တမ်းအရင့်ဆုံးသောကုမ္ပဏီများထဲမှ တစ်ခုဖြစ်ပြီး ဟဲနိုခိအန်းအုပ်စု၏ အဖွဲ့ဝင်ကုမ္ပဏီတစ်လည်း ဖြစ်သည်။ ဤကုမ္ပဏီ၏ အမည်သည် စာအားဖြင့် “အောင်မြင်မှုလော်ရယ်သစ်ရွက်သရဖူ” ဖြစ်သည်။

အမေရိကန်နိုင်ငံတွင်လည်း Gekkeikan Sake (USA), Inc., ဟူသည့် အမည်ဖြင့် ကုမ္ပဏီခွဲတစ်ခုရှိပြီး ကယ်လီဖိုးနီးယားပြည်နယ်, Folsom တွင် တည်ရှိသည်။ ဤကုမ္ပဏီသည် အမေရိကန်နိုင်ငံ၏ ဆာကေးအရက်ဈေးကွက်၏ ၂၅ ရာခိုင်နှုန်းခန့်ကို ပိုင်ဆိုင်ထားသည်။

## ပြင်ပလင့်များ
*Gekkeikan official site
*Gekkeikan Sake (USA), Inc. official site

## ကိုးကား
ကဏ္ဍ:ဂျပန်နိုင်ငံရှိ အဖျော်ယမကာကုမ္ပဏီများ
ကျိုတိုအမျိုးသမီးတက္ကသိုလ်

**ကျိုတိုအမျိုးသမီးတက္ကသိုလ်** 京都女子大学, Kyōto joshi daigaku) သည် ဂျပန်နိုင်ငံ၊ ကျိုတိုမြို့၊ ဟိဂရှိယာမရပ်ကွက်တွင် တည်ရှိသည့် ပုဂ္ဂလိကအမျိုးသမီးကောလိပ်တစ်ခု ဖြစ်သည်။ ကျောင်းကို ၁၈၉၉ ခုနှစ်တွင် တည်ထောင်ခဲ့ပြီး ၁၉၄၉ ခုနှစ်တွင် တက္ကသိုလ်တစ်ခုအဖြစ်  လုပ်ပိုင်ခွင့်ရရှိခဲ့သည်။

ကျောင်း၏အမည်ကို အတိုကောက်အားဖြင့် ခယောဂျော 京女(kyojo) ဟု ခေါ်ကြသည်။

## ပြင်ပလင့်များ
* Official website 

## ကိုးကား
ကဏ္ဍ:ဂျပန်နိုင်ငံရှိ တက္ကသိုလ်နှင့် ကောလိပ်များ
ကဏ္ဍ:ကျိုတိုစီရင်စုရှိ တက္ကသိုလ်နှင့် ကောလိပ်များ
ကျိုတိုမြင်းပြိုင်ကွင်း

**ကျိုတိုမြင်းပြိုင်ကွင်း** (京都競馬場, Kyōto-keibajō,ခယောတိုခဲဘဂျော)သည် ဂျပန်နိုင်ငံ၊ ကျိုတိုစီရင်စု၊ ကျိုတိုမြို့၊ ဖုရှိမိရပ်ကွက်တွင် တည်ရှိသည့် မြင်းပြိုင်ကွင်းတစ်ခု ဖြစ်သည်။ လူဦးရေ ၁၂၀,၀၀၀ ဦး ဝင်ဆံ့သည်။ လက်ရှိကာလမြင်းပြိုင်ကွင်းကို ၁၉၉၉ ခုနှစ်တွင် တည်ဆောက်ခဲ့သည်။

## သမိုင်းကြောင်း
ကျိုတိုမြင်းပြိုင်ကွင်းကို ၁၉၂၅ ခုနှစ်၊ ဒီဇင်ဘာလ ၁ ရက်နေ့တွင် လက်ရှိနေရာတွင် ဖွင့်လှစ်ခဲ့သည်။ 

မြင်းပြိုင်ကွင်းကို လမ်းကြောင်းရေ ၁၀၀ အထိတိုးချဲ့ရန်အတွက် ပြိုင်ကွင်းကို ၂၀၂၀ ခုနှစ်၊ နိုဝင်ဘာလမှစတင်ကာ ၂၀၂၃ ခုနှစ် နွေဦးရာသီအထိ ပိတ်ထားသည်။ ကျိုတိုမြင်းပြိုင်ကွင်းတွင် ပုံမှန်ကျင်းပလေ့ရှိသည့် ပြိုင်ပွဲများကို ဟန်းရှင်းမြင်းပြိုင်ကွင်း သို့မဟုတ် ချူးခယောမြင်းပြိုင်ကွင်းများသို့ ရွှေ့ပြောင်းကျင်းပရန် စီစဉ်ခဲ့သည်။

## အချက်အလက်များ
ကျိုတိုမြင်းပြိုင်ကွင်းတွင် လမ်းကြောင်းနှစ်ခုပါရှိသည်။ မြေကြမ်းလမ်းကြောင်းနှင့် မြင်းခုန်ပြိုင်ပွဲအတွက် လမ်ကြောင်းများ ဖြစ်သည်။ 

အပြဘက်ဆုံးပတ်လမ်ကြောင်းသည် ၁၈၉၄ မီတာ ရှည်ပြီး အတွင်းဘက်ဆုံးပတ်လမ်းသည် ၁၈၇၃ မီတာ ရှိသည်။

## အထင်ကရပြိုင်ပွဲများ
## ပြိုင်ပွဲမှတ်တမ်းများ
## ကိုးကား
ကဏ္ဍ:ကျိုတိုမြို့ရှိ အဆောက်အဦများ
ကျိုတိုနိုင်ငံတကာအလယ်တန်းနှင့်အထက်တန်းကျောင်း

**ကျိုတိုနိုင်ငံတကာအလယ်တန်းနှင့် အထက်တန်းကျောင်း** (京都国際中学校・高等学校) သည် ဂျပန်နိုင်ငံ၊ ကျိုတိုမြို့၊ ဟိဂရှိယာမရပ်ကွက်တွင် တည်ရှိသည့် ကိုရီးယားနိုင်ငံတကာကျောင်းတစ်ခု ဖြစ်သည်။ ဤကျောင်းတွင် အလယ်တန်းနှင့် အထက်တန်းအဆင့်ပညာရေးများကို သင်ကြားပေးလျက်ရှိသည်။ ဤကျောင်းသည် ကျိုတိုနိုင်ငံတကာကျောင်းများပညာရေးအဖွဲ့ (学校法人 京都国際学園) ၏ လက်အောက်တွင် တည်ရှိသည်။

## သမိုင်းကြောင်း
ဤကျောင်း၏မူလအစသည် ၁၉၄၇ ခုနှစ်တွင် တည်ထောင်ခဲ့သည့် “ကျိုတိုချောဆန်းချူးဂခု” (ကျိုတိုမြို့ကိုရီးယားအလယ်တန်း) ကျောင်းမှ အစပြုခဲ့သည်။

နောက်ပိုင်း ၁၉၅၈ ခုနှစ်တွင် ဤကျောင်းသည် ကျိုတိုစီရင်စုအစိုးရ၏ အသိအမှတ်ပြုမှုကို “ကျိုတိုကိုရီးယားကျောင်းများဖောင်ဒေးရှင်း” ဟူသည့်အမည်အောက်တွင် ရရှိခဲ့သည်။

ထိုအချိန်မှ စတင်ကာ ဤကျောင်းသည် ကိုရီးယား၊ အင်္ဂလိပ်နှင့် ဂျပန်ဘာသာ သုံးခုကို အဓိကထားကာ သင်ကြားသည့်ပညာရေးစနစ်ကို ကျင့်သုံးခဲ့သည်။

## ပြင်ပလင့်များ
* Educational Foundation Kyoto International School
*  Educational Foundation Kyoto International School 
*  Educational Foundation Kyoto International School 
* 

## ကိုးကား
ကဏ္ဍ:ကျိုတိုမြို့ရှိ နိုင်ငံတကာစာသင်ကျောင်းများ
ဟဲအိအန်ဂျောဂခုအင်းတက္ကသိုလ်

**ဟဲအိအိနဂျောဂခုအင်းတက္ကသိုလ်** (平安女学院大学, Heian jogakuin daigaku) သည် ပုဂ္ဂိလိကအမျိုးသမီးကောလိပ်တစ်ခု ဖြစ်သည်။ St. Agnes' University  ဟုလည်း ခေါ်ဆိုကြသေးသည်။ ဂျပန်နိုင်ငံ၊ ကျိုတိုမြို့နှင့် အိုဆာမြို့၊ တခဆွတ်ခိအရပ်တွင် ကျောင်းနယ်မြေများ တည်ရှိကြသည်။

ဤတက္ကသိုလ်၏ သမိုင်းကြောင်းသည် St. Agnes' School ကို တည်ထောင်ခဲ့သည့် ၁၈၇၅ ခုနှစ်မှ စတင်ခဲ့သည်။ ၂၀၀၀ ခုနှစ်တွင် လေးနှစ်ကြာသင်တန်းသင်ကြားနိုင်သည့် တက္ကသိုလ်တစ်ခုအဖြစ် တရားဝင်အသိအမှတ်ပြုခြင်း ခံခဲ့ရသည်။ ဤတက္ကသိုလ်သည် နစ်ပွန်ဆဲခိုခိုင်ပညာရေးအဖွဲ့၏ အဖွဲ့ဝင်တက္ကသိုလ်တစ်ခုလည်း ဖြစ်သည်။

## ပြင်ပလင့်များ
* Official website  

## ကိုးကား
ကဏ္ဍ:ဂျပန်နိုင်ငံရှိ တက္ကသိုလ်နှင့် ကောလိပ်များ
ကဏ္ဍ:ကျိုတိုစီရင်စုရှိ တက္ကသိုလ်နှင့် ကောလိပ်များ
ဆဲမဲနတ်ကျောင်း

**ဆဲမဲနတ်ကျောင်း** (晴明神社, Seimei-jinja) သည် ဂျပန်နိုင်ငံ၊ ကျိုတိုမြို့၊ ခမိဂယောရပ်ကွက်တွင် တည်ရှိသည့် ရှင်းတိုးနတ်ကျောင်းတစ်ခု ဖြစ်သည်။ ဤနတ်ကျောင်းသည် အွန်းမယောဂျိ ဖြစ်သည့် “အဘဲနိုဆဲမဲ” ၏ အမည်ကို အစွဲပြုကာ ခေါ်ဆိုထားခြင်း ဖြစ်သည်။

## သမိုင်းကြောင်း
ဆဲမဲနတ်ကျောင်းကို ဘုရင်အိချိဂျောသည် ခန်းခိုးခေတ်ကာလ (၁၀၀၇ ခုနှစ်) ၏ လေးနှစ်မြောက်နှစ်တွင် တည်ထောင်ခဲ့သည်။ ဘုရင်အိချိဂျောသည်  ၁၀၀၅ ခုနှစ် အဘဲနိုဆဲမဲ ဆုံးပါးပြီးနောက်တွင် အမှတ်တရနတ်ကျောင်းတစ်ခုတစ်ဆောက်ရန် အမိန့်ပေးခဲ့သည်။ နတ်ကျောင်းကို အဘဲနိုဆဲမဲ၏ အိမ်တည်ရှိရာနေရာတွင် တည်ဆောက်ခဲ့သည်။ မူလအဆောက်အဦကို ၁၉၂၅ ခုနှစ်တွင် ပြန်လည်ပြုပြင်ခဲ့သည်။

## တည်ဆောက်မှု
ကျောင်းတော်သို့ ဝင်ရောက်ရန်အတွက် တိုရိအိဂိတ်ပေါက်နှစ်ခု ရှိသည်။ နတ်ကျောင်းတည်ရှိရာမြေပြင်တွင် ထင်ရှားသည့် ရေတွင်းတစ်ခုဖြစ်သည့် “ဆဲမဲ - အိ” တည်ရှိသည်။ ၎င်းရေတွင်းမှ ရေသည် မှော်အစွမ်းတစ်စုံတရာရှိသည်ဟု ယုံကြည်ကြသည်။ လက်ဖက်ရည်အဖျော်ဆရာဖြစ်သည့် ဆန်းနိုရိခယူး သည် ဤရေတွင်းမှရေဖြင့် နှပ်ထားသည့်လက်ဖက်ရည်ကို ပြုလုပ်သည့်အတွက် လူသိများသည်။

မှော်အတတ်ပညာကို ဖော်ပြရာတွင် အသုံးပြုသည့် ထောင့်ငါးခုပါရှိသည့် ကြယ်အမှတ်အသားကို ဒေသခံများက “ဆဲမဲ - ကြယ်” ဟု သိကြသည်။ ၎င်းကို ဤနတ်ကျောင်း၏ နေရာများစွာတွင် အရေးပါသည့်အမှတ်အသားတစ်ခုအဖြစ် မြင်တွေ့နိုင်သည်။ 

အနီးအနားရှိ တံတားတစ်ခုဖြစ်သည့် “အိချိဂျော မိဒိုရိ - ဘရှိ” သည် နတ်ကျောင်း၏ တောင်ဘက်တွင် တည်ရှိသည်။ ၎င်းသည် လူသားများနှင့် ဝိညဉ်လောကအကြားရှိ ဂိတ်ပေါက်တစ်ခု ဖြစ်သည်။

## ပွဲတော်များ
ဆဲမဲပွဲတော် (晴明祭) ကို နှစ်တစ်နှစ်၏  September equinoxဖြစ်စဉ် ဖြစ်ပွားသည့်နေ့တွင်တွင် ကျင်းပကြသည်။

## ရုပ်ပုံများ

File:Seimei Shrine-3470.jpg| ကြယ်အမှတ်အသားပါဝင်သည့် "တိုရိအိ"
File:Seimei Shrine-3476.jpg|ကျောက်သားဖြင့် ပြုလုပ်ထားသည့် ခြင်္သေ့
File:Seimei Shrine-3487.jpg|ကျောက်ဖြင့်ပြုလုပ်ထားသည့် "ခိုမအိနု"
File:Seimei Shrine-3504.jpg|ချောဇုယ
File:Seimei Shrine-3520.jpg|ကျောင်းတော်၏ မျက်နှာစာ
File:Seimei Shrine-3522.jpg|Peach bust
File:Seimei Shrine-3535.jpg|ရှားပါးသည့်သစ်ပင်ဖြစ်သည့် "ခုဆုနော့ခိ"
File:Seimei Shrine-3555.jpg|Stone tablet for Sen no Rikyū

## ပြင်ပလင့်များ
*Official Site (Japanese)

## ကိုးကား
ကဏ္ဍ:ကျိုတိုမြို့ရှိ နတ်ကျောင်းများ
ကျိုတိုနိုင်ငံတကာစာသင်ကျောင်း

**ကျိုတိုနိုင်ငံတကာစာသင်ကျောင်း** Kyoto International School (KIS), သည် ဂျပန်နိုင်ငံ၊ ကျိုတိုမြို့တွင် တည်ရှိသည့် နိုင်ငံတကာကျောင်းတစ်ခုဖြစ်သည်။ ဤကျောင်းကို “ကျိုတိုခရစ်ယာန်နေ့ကျောင်း” ဟုလည်း သိကြသည်။ ကျောင်းတွင် အသက် ၃ နှစ်မှ ၁၆ နှစ်အရွယ် ကျောင်းသားများကို ပညာသင်ကြားပေးလျှက်ရှိသည်။ ဤကျောင်းသည် ၁၉၉၂ နှစ်ကတည်းက “အနောက်ပိုင်းစာသင်ကျောင်းများနှင့်ကောလိပ်များအဖွဲ့အစည်း” နှင့် ၂၀၀၆ ခုနှစ်ကတည်းက “International Baccalaureate Organisation (IBO)” အဖွဲ့တို့၏ အသိအမှတ်ပြုခြင်းကို ရရှိခဲ့သည်။

ကျောင်းကို အပိုင်းလေးခု ခွဲခြားနိုင်သည်။ ၎င်းတို့မှာ အစောပိုင်းမူကြိုနှစ်များ၊ မူလတန်း၊ အလယ်တန်းနှင့် အထက်တန်းတို့ ဖြစ်ကြသည်။ ဤကျောင်းတွင် စနေနေ့များ၌ အသက် ၃ နှစ်မှ ၁၂ နှစ်အရွယ်ကျောင်းသားများအတွက် အင်္ဂလိပ်ဘာသာကို ဒုတိယဘာသာစကားအဖြစ် ရည်ရွယ်သင်ကြားပေးသည့် အစီအစဉ်များကိုလည်း ပြုလုပ်ထားသည်။

## ပြင်ပလင့်များ
*School website

## ကိုးကား
ကဏ္ဍ:ကျိုတိုမြို့ရှိ နိုင်ငံတကာစာသင်ကျောင်းများ
ခိတနိုတန်းမန်းဂူး

**ခိတနိုတန်းမန်းဂူး** (北野天満宮, Kitano-Tenmangu) သည် ဂျပန်နိုင်ငံ၊ ကျိုတိုမြို့၊ ခမိဂယောရပ်ကွက်တွင် တည်ရှိသည့် ရှင်းတိုးနတ်ကျောင်းတစ်ခု ဖြစ်သည်။

## သမိုင်းကြောင်း
နတ်ကျောင်းကို ၉၄၇ ခုနှစ်တွင် ဗျူရိုကရက်၊ ပညာရှင်နှင့် ကဗျာဆရာဖြစ်သူ ဆဂုဝရနိုမိချိဇနဲ၏ ဒေါသဝိညာဉ်ကို နှစ်သိမ့်ရန်အတွက် ပထမဆုံးအဖြစ် တည်ဆောက်ခဲ့သည်။ ၎င်းသည် ဖုဂျိဝရစစ်ပွဲတွင် ရန်သူများ၏ နိုင်ငံရေးအရအသာစီးရစေရန် ဆောင်ရွက်မှုဖြင့် ပြည်နှင်ခြင်း ခံခဲ့ရသည်။

ကျောင်းတော်သည် ဟဲအိအန်ခေတ်ကာလအစောပိုင်းအချိန်များတွင် နန်းတော်၏ အလေးထားခြင်း ခံခဲ့ရသည်။ ၉၆၅ ခုနှစ်တွင် ဘုရင်မုရခမိသည် ဂျပန်နိုင်ငံကို စောင့်ရှောက်သည့် နတ်ဘုရားများ (ခမိ) အတွက် အရေးပါသည့် ပွဲတော်များကို ကျင်းပရန် တမန်တော်တောများကို အမိန့်ပေးခဲ့သည်။ ထိုဘုရင့်တမန်တော်များသည် ကနဦးတွင် နတ်ကျောင်း (၁၆) ခုသို့ “ဟဲအိဟခု” ခု ခေါ်ဆိုကြသည့် လက်ဆောင်များကို ဆက်သက်ကြသည်။ ၉၉၁ ခုနှစ်တွင် ဘုရင်အိချိဂျောသည် ကျောင်းတော်နောက်ထပ် (၃) ခုကို ထပ်မံဖြည့်သွင်းခဲ့ပြီး ဤကျောင်းတော်သည်လည်း ထိုစာရင်းတွင် ပါဝင်လာခဲ့သည်။

၁၈၇၁ ခုနှစ်မှ ၁၉၄၆ ခုနှစ်အထိ ခိတနိုတန်းမန်းဂူးသည် “ခန်းပဲအိ-ချူးရှ” Kanpei-chūsha (官幣中社) များထဲတွင် ပါဝင်ခဲ့သည်။ ခန်းပဲအိ-ချူးရှ ဆိုသည်မှာ အစိုးရကာ ထောက်ပံ့ပေးထားသည့် ဒုတိယအဆင့်ရှိသည့်ကျောင်းတော်များကို ဆိုလိုခြင်း ဖြစ်သည်။

## တန်းဂျင်း
## ပြင်ပလင့်များ
* Kitano Tenmangū Official web page  
* Kyoto Shimbun: Open-Air Tea Ceremony... 

## ကိုးကား
ကဏ္ဍ:ကျိုတိုမြို့ရှိ နတ်ကျောင်းများ
ကာယသုစရိုက်

ကိုယ်ဖြင့် ကောင်းစွာကျင့်အပ်သော အကျင့်၊ ကိုယ်မှဖြစ်သော ကောင်းသော အကျင့်၊ ကာယသုစရိုတ်။ 

(သူ့အသက်သတ်ခြင်း, သူ့ဥစ္စာခိုးယူခြင်း, မသွားလာအပ်သူ၌ မေထုန် ပြုခြင်းဟူသော ကာယဒုစရိုက်မှ ရှောင်ကြဉ် ခြင်းသည် ကာယသုစရိုတ်မည်၏ ။ 

ကာယဒွါရ၌ ပညတ်အပ်သော သိက္ခာပုဒ်ကို မလွန်ကျူးခြင်းသည် လည်းကောင်း, (သူ အသက်သတ်ခြင်းစသော) ကာယဒုစရိုက် ၃-ပါးမှ ကြဉ်ရှောင်သောသူအား ဖြစ်သော စေတနာနှင့် ဝိရတီသည်၎င်း ကာယသုစရိုတ် မည်၏ ။ 

သူ့အသက် သတ်ခြင်းစသည်မှ ရှောင်ကြဉ်ခြင်းကို ဝါရိတ္တသီလဟု ဆိုသည်၊ ဝတ်ကြီး ဝတ်ငယ် စသည်နှင့် ပြည့်စုံသည်ကို စာရိတ္တသီလဟု ဆိုသည်။ ထိုသီလ ၂-မျိုးလုံးသည် ကာယသုစရိုတ် မည်၏။ 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
အဋ္ဌာနပါဠိ-တတိယဝဂ်

ကိုယ် နှုတ် စိတ် ကောင်းမှုများသည် ဆိုးကျိုးကို မဖြစ်၊ ကောင်းကျိုးကိုသာ ဖြစ်စေသည်၊ ကိုယ် နှုတ် စိတ် ပြစ်မှုသမားသေလျှင် ထိုပြစ်မှုကြောင့် နတ်ပြည်မရောက်နိုင်၊ ငရဲသို့သာရောက်နိုင်သည်၊ ကောင်းမှုရှင်သေလျှင် ထိုကောင်းမှုကြောင့် ငရဲမရောက်နိုင် နတ်ပြည်သို့သာ ရောက်နိုင်သည်ဟု ဟောတော်မူသည်။ 
### ပြစ်မှုသမားသေလျှင် 
ကုသိုလ် အကုသိုလ်ကံ အားထုတ်ဆဲခဏသည် အာယူဟန သမင်္ဂီတာ၊ စေတနာသမင်္ဂီတာမည်၍ အရဟတ္တဖိုလ်မရခင် သတ္တဝါများ ပြုထားသဖြင့် အကျိုးပေးနိုင်သော ကံရှိနေချိန် ကမ္မသမင်္ဂီတာ၊ အကျိုးပေးဆဲ ခဏ ဝိပါက သမင်္ဂီတာ မည်သည်။ 

အရဟတ္တဖိုလ်မရခင် ငရဲသွားမည့်သူများအတွက် မီးလျှံငရဲအိုး၊ လူဖြစ်မည့်သူများအတွက် အမိဝမ်းရေ၊ နတ်ဖြစ်မည့်သူများအတွက် ပဒေသာပင် ဗိမာန် စသော ရောက်ရမည့်ဘဝဆိုင်ရာ အာရုံထင်မှုနှင့် ပြည့်စုံချိန်ကား ဥပဋ္ဌာနသမင်္ဂီတာ-ဟု သမင်္ဂီ ၅-မျိုး ရှိသည်။ 
### ဥပဋ္ဌာန သမင်္ဂီလှုပ်ပုံ 
အထက် ၄-ပါး မလှုပ်ပါ၊ အာရုံထင်မှုသာ လှုပ်သည်၊ ငရဲဆိုင်ရာ ထင်ပြီးသော်လည်း နတ်ပြည်ဆိုင်ရာ ထင်နိုင်သည်။ နတ်ပြည်ထင်ပြီး ငရဲ၊ လူ ပြည် ထင်ပြီး တိရစ္ဆာန်၊ တိရစ္ဆာန်ထင်ပြီး လူ့ပြည် အာရုံထင်နိုင်သည်၊ ဓမ္မကထိက သောဏ အရှင်၏ ဖခင် ဦးပဉ္စင်းကြီး (လူဘဝ-သားသတ်မုဆိုး)သည် ငရဲအာရုံထင်ပြီးမှ နတ်ပြည်အာရုံ ပြောင်းထင်လာသည်။ 
### အကုသိုလ်များ အားယူလာ 
သောဏာတောင်ခြေနေ အရှင်သောဏသည် ဖခင် မုဆိုးကြီးကို တရားပြမရပါ၊ မပျက်စီးရန် အရွယ်ကြီးချိန် ရဟန်းပြုပေးလိုက်သည်၊ သေခါနီး နိမိတ်ထင်လာ၍ “မောင်းပါသား၊ တောင်ခြေမှ ခွေးကြီးတွေ ကိုက်ရန်လာကုန် ပြီ”ဟု အော်ရာ “ငါ့လိုသားရဲ့ဖခင်, ဘယ်ငရဲဝင်ရမလဲ”ဟု ကြံကာ အရှင်သောဏသည် ကိုရင်များ ပန်းရှာခိုင်းပြီး စေတီယင်ပြင် ဗောဓိယင်ပြင်၌ ပန်းမွေ့ရာစီစဉ်သည်၊ ဖခင်ကို ခုတင်ဖြင့် စေတီပေါ်ထားကာ “ဤပန်းသည် ဦးပဉ္စင်းကြီး ကောင်းမှုပါ တပည့်တော်၏ ဆင်းရဲသားလက်ဆောင် အလှူပါဘုရား”ဟု လျှောက်ထားပြီး ဘုရားရှိခိုး စိတ်ကို ကြည်ညိုစေပါ”ဟု သင်ပေးသည်။ 
အားအရှင်သောဏ အစီအစဉ်အတိုင်း ဆောင်ရွက်ကြည်ညိုရာ နန္ဒဝန်စသော ဥယျာဉ်များနှင့် နတ်သမီးများ ခြံရံနေကြသလို နတ်အာရုံထင်လာသဖြင့် “သားဖယ်ကြပါ၊ ဟိုမှာ သားအမေများလာနေကြသည်”ဟု ဦးပဉ္ဇင်းကြီးပြောသည်တွင် နတ်အာရုံနိမိတ် ထင်လာကြောင်း အရှင်သောဏသိလေသည်၊ ဤသို့ အာရုံထင်မှု လှုပ်သည်၊ အာယူဟန စေတနာ၊ ကမ္မသမင်္ဂီတာ ၃-ပါးပြည့်စုံမှုကို ဒုစရိုက်ပြည့်စုံသူ ပြစ်မှုသမားဟု ဆိုသည်။ 
### အယူအဆ ၂-မျိုး 
ကံအားထုတ်ချိန်၌သာ လူဆိုးအတွက် နတ်ပြည်တားသည်ဟု ဧကေဆရာများက ယူဆပြီး အပရေဆရာများကမူ အားထုတ်ထားသောကံသည် အကျိုး ပေးလှည့်ရ၊ မရ ၂-မျိုးရှိသည်၊ အကျိုးပေးလှည့်ရချိန်၌သာ အကုသိုလ်ကံသည် လူဆိုးအတွက် နတ်ပြည်တားသည်ဟုလည်း ယူဆကြသည်။ 

## ကိုးကား
ဝစီသုစရိုက်

(က) ဝစီဝိညတ်–ဝစီဒါရ–နှုတ်-ဖြင့်-ကောင်းစွာ ကျင့်အပ်-ပြု အပ် (ပြောဆို) သော ကောင်းသောအကျင့်၊ 
(ခ) ဝစီဝိညတ်-ဝစီဒွါရ-နှုတ်-မှ ဖြစ်သော-ကောင်းစွာ ကျင့်အပ်-ကောင်း အကျင့်၊  
### ဝစီသုစရိုက်
ဝစီသုစရိုက်ဟူသည် မဟုတ်မမှန်ပြောဆိုခြင်း ချောပစ်ကုန်းတိုက်သော စကားကို ပြောဆိုခြင်း, ကြမ်းတမ်းသော စကားကို ပြောဆိုခြင်း, ပြိန်ဖျင်းသော စကားကို ပြောဆိုခြင်းဟူသော ဝစီဒုစရိုက် လေးပါးမှ ရှောင်ကြဉ်ခြင်းပင်တည်း။  သမ္မာဝါစာလည်း ကြည့်။

တနည်း-ဝစီဒွါရ၌ ပညတ်အပ်သော သိက္ခာပုဒ်ကို မလွန်ကျူးခြင်းပင်တည်း။ ၎င်းသည် တရားကိုယ်အားဖြင့် ဝစီ ဒုစရိုက် ၄-ပါးမှ ရှောင်ကြဉ်ကြောင်း ဖြစ်သော စေတနာနှင့် ဝစီဒုစရိုက် ၄-ပါးမှ ရှောင်ကြဉ်တတ်, ရှောင်ကြဉ်ကြောင်း ရှောင်ကြဉ်ခြင်း ဟူသော ဝိရတီစေတသိက်တို့ ဖြစ်ကြသည်။ 
### ရနိုင်သော အကျိုးတရားများ
ဝစီသုစရိုက်သည်-အလိုရှိအပ်, နှစ်သက်အပ်, စိတ်နှလုံးကို တိုးပွားစေတတ်သော အကျိုးတရားကို-ဖြစ်စေ-ပေး-နိုင်သည်။ ဝစီသုစရိုက်နှင့် ပြည့်စုံသော ပုဂ္ဂိုလ်သည် 
* (၁) မိမိကိုယ်ကို မိမိ မစွပ်စွဲတတ်ပေ။ 
* (၂) ပညာရှိတို့၏ ချီးမွမ်းမှုကို ခံရ၍
* (၃) ကောင်းသော ကျော်စောသံ ပျံ့နှံ၍တက်သည်။ 
* (၄) မတွေမဝေသေရပြီး။
* (၅) သေပြီးနောက် နတ်ပြည်သို့ လားရောက်ရသည်။ 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ဧကဓမ္မပါဠိ-ပဌမဝဂ်

ပွားများလေ့လာအပ်သော တစ်ခုသော ဗုဒ္ဓါနုဿတိ = (ဘုရားဂုဏ်ကို အဖန်ဖန် အောက်မေ့ခြင်း)တရားသည် စင်စစ်သံသရာ ငြီးငွေ့ဖို့၊ ရမ္မက်ကင်းဖို့၊ ရာဂစသည်ချုပ်ဖို့၊ ကိလေသာငြိမ်းအေးဖို့၊ လက္ခဏာယာဉ်တင် အထူးမြင်ဖို့၊ သစ္စာ ၄-ပါး ထိုးထွင်းသိဖို့၊ နိဗ္ဗာန်မျက်မှောက်ပြုဖို့ ဖြစ်သည်။ 
* **ဓမ္မာနုဿတိ**=(တရားဂုဏ်ကို အဖန်ဖန်အောက်မေ့ခြင်း)တရားသည်  
* **သံဃာနုဿတိ**=(သံဃာ့ဂုဏ်ကို အဖန်ဖန်အောက်မေ့ခြင်း)တရားသည်  
* သီလာနုဿတိ=(မိမိ၏သီလဂုဏ်ကို အဖန်ဖန်အောက်မေ့ခြင်း) တရားသည်  
* စာဂါနုဿတိ=(မိမိ၏စွန့်ကြဲခြင်းဂုဏ်ကို အဖန်ဖန်အောက်မေ့ခြင်း) တရားသည် 
* ဒေဝတာနုဿတိ=(နတ်တို့နှင့် တူသော မိမိ၏သဒ္ဓါ စသောဂုဏ်ကို အဖန်ဖန် အောက်မေ့ခြင်း)တရားသည် 
* အာနာပါနဿတိ=(ထွက်သက်ဝင်သက်ကို အောက်မေ့ခြင်း)တရားသည်  
* မရဏဿတိ = (သေခြင်းကို အဖန်ဖန်အောက်မေ့ခြင်း)တရားသည်  
* ကာယဂတာသတိ=(ဆံစသောအစုကို အောက်မေ့ခြင်း)တရားသည်  
* ဥပသမာနုဿတိ=(နိဗ္ဗာန်၏ ဂုဏ်ကို အဖန်ဖန် အောက်မေ့ခြင်း)တရားသည် စင်စစ် နိဗ္ဗာန့်မျက်မှောက်ပြုဖို့ ဖြစ်သည်ဟု ဟောတော်မူသည်။ 
### ဂုဏ် ၇-ပုဒ်ထုတ် 
ရောင်းကုန်ကို ချီးမွမ်းသော ကုန်သည်ကဲ့သို့ ဘုရားရှင်သည် လူများ အားထုတ်လိုအောင် သံသရာငြီးငွေ့ဖို့ စသောဗုဒ္ဓါနုဿတိ ကမ္မဋ္ဌာန်း၏ ဂုဏ် ၇-ပုဒ်ကို ထုတ်ဆိုသည်။ 

ကုန်သည်သည် တင်လဲ ထန်းလျက် စသောကုန်များကို လှည်းဖြင့်တင်ကာ နယ်စပ် ရွာသွားပြီး အဆိပ်ဆူး ဝယ်ကြပါဆိုလျှင် ကြားသူများ ပြေးကြမည်၊ ချိုမြိန်သော စားဖွယ်ဝယ်ကြပါ၊ ဈေးချိုချို ရပါသည်ဆိုမှ လာဝယ်ကြသကဲ့သို့တည်း၊ အဆိပ်ဆူးနှင့် ဗုဒ္ဓါနုဿတိကမ္မဋ္ဌာန်းတူ၍ ရောင်းကုန်၏ဂုဏ်နှင့် ကမ္မဋ္ဌာန်း၏ဂုဏ် ၇-ပုဒ် တူကြသည်။
### ဗုဒ္ဓါနုဿတိကမ္မဋ္ဌာန်း ၂-မျိုး 
စိတ်ရွှင်ကျိုးရှိသော ကမ္မဋ္ဌာန်း၊ ဝိပဿနာရှုကျိုး ရှိသောကမ္မဋ္ဌာန်းဟု ၂-မျိုးရှိရာ အသုဘအာရုံတခုခု ပွားများ၍ စိတ်ထိခိုက် ငြီးငွေ့ မသက်မသာဖြစ်ကာ နွားဆုံးပမာ စိတ်အစဉ် မဖြောင့်လျှင် မူလကမ္မဋ္ဌာန်းပယ်၍ ဗုဒ္ဓါနုဿတိကမ္မဋ္ဌာန်း စီးဖြန်းရမည်၊ စီးဖြန်း၍ စိတ်ကြည်လင်သန့်စင်မှ မူလကမ္မဋ္ဌာန်း ပြန်၍ စီးဖြန်းရသည်။

အိမ်အတွက် သစ်ကြီးဖြတ်စဉ် အကိုင်းအခက်ဖြတ်ယင်း ပုဆိန်ပဲ့သွားရာ အားမလျှော့ပဲ ပန်းပဲဖိုသွားကာ ထက်အောင်ပြင်ပြီး ပြန်ဖြုတ်ရသကဲ့တည်း။ ဤသို့လျှင် ဗုဒ္ဓါနုဿတိ ကမ္မဋ္ဌာန်းဖြင့် စိတ်ကိုဆုံးမပြီးမှ မူလအသုဘစီးဖြန်း၊ ပဌမဈာန်ရသော် ဈာန်အင်္ဂါများ သုံးသပ်ရှုပွား အရိယာဖြစ်သွားသည်၊ ဤသို့စိတ်ရွှင်ကျိုးရှိသည်။

ဗုဒ္ဓါနုဿတိ စီးဖြန်းနေစဉ် ဤသူသည် ယောက်ျား မိန်းမစသည် မည်သူနည်းဟု ဆင်ခြင်လတ်သော် “မည်သူမျှမဟုတ်၊ သတိနှင့်ယှဉ်သောစိတ်ဟုမြင်ကာ ထိုစိတ်သည် ဝိညာဏက္ခန္ဓာ၊ စိတ်နှင့်ယှဉ်သော ဝေဒနာစသည်တို့ကား စေတသိက်ခန္ဓာ ၃-ပါးအား လုံး နာမ်ခန္ဓာ ၄-ပါးသာဟု နာမ်ကို ပိုင်းခြားသိသည်။
နာမ်၏မှီရာရှာသော် ဟဒယဝတ္ထု၊ ယင်း၏မှီရာကား မဟာဘုတ် ၄-ပါး၊ ဘုတ်တို့ကို မှီသည်ကား ဥပါဒါရုပ်ဟု သိမ်းဆည်းကာ အားလုံး ရူပက္ခန္ဓာပင်ဟု ရုပ်ကိုပိုင်းခြား မြင်သည်” ဤကား ရုပ် ၄၊ ဤကားနာမ်ဟု အချုပ်အားဖြင့် ရုပ်နာမ် အပြားအားဖြင့် ခန္ဓာ ၅-ပါး ယင်းတို့အားလုံး ဒုက္ခသစ္စာဟု ပိုင်းခြားသိသည်။

ဒုက္ခကို ဖြစ်ပေးသော တဏှာကား သမုဒယသစ္စာ၊ ဒုက္ခချုပ်ရာကား နိရောဓသစ္စာ နိရောဓသိကြောင်း အကျင့်ကား မဂ္ဂသစ္စာဟု ရှေ့အဖို့၌ သစ္စာလေးပါးကို ပိုင်းခြားနိုင်လျှင် အစဉ်အားဖြင့် အရိယာမြေတွင်း နင်းမိတော့သည်၊ ဤသို့လျှင် ဝိပဿနာရှုကျိုး ရှိသည်၊ အကြွင်းအနုဿတိ ၉-ပါး အလားတူပင်။

ဥပသမာနုဿတိ အစ္စန္တူပသမ - စင်စစ် ငြိမ်းအေးသောနိဗ္ဗာန်၊ ခယူပသမ- ကိလေသာကုန်၍ ငြိမ်းအေးသောမဂ်ဟု ဥပသမ ၂-မျိုးရှိရာ ယင်း ၂ မျိုးလုံးကိုပင် အာရုံပြု ပွားများရမည်။

### အနုဿတိ ၁၀-ပါး ထူးခြားပုံ 
အာနာပါနဿတိ၊ မရဏတိ၊ ကာယဂတာသတိ(အနုမပါ)ဤ ၃-ပါးသည် ဝိပဿနာရှုကျိုးသာရှိ၍ ကြွင်း ၇-ပါးကား စိတ်ရွှင်ကျိုး၊ ဝိပဿနာရှုကျိုး ၂-မျိုးလုံးရှိသော ကမ္မဋ္ဌာန်းများဖြစ်ကြသည်။

## ကိုးကား
အဋ္ဌာနပါဠိ-ဒုတိယဝဂ်

လောကဓာတ်တစ်ခု၌ စကြဝတေးမင်း ၂-ပါး တချိန်တည်း မဖြစ်၊ တစ်ပါးတည်းသာ ဖြစ်သည်၊ မိန်းမသည် ဘုရား၊ စကြဝတေးမင်း၊ သိကြားမင်း၊ မာရ်မင်း၊ ဗြဟ္မာကြီး မဖြစ်၊ ယောက်ျားသည်သာ ဘုရားစသည် ဖြစ်နိုင်သည်။

ကိုယ်နှုတ်စိတ်ပြစ်မှုများသည် ကောင်းကျိုးကိုမဖြစ်၊ ဆိုးကျိုးကိုသာ ဖြစ်စေသည်။ 
### စကြာမင်း ၂-ပါး တချိန်တည်း 
စကြာရတနာပေါ်လာသည်မှ မကွယ်မီအတွင်းတည်း၊ စကြာမင်းနတ်ရွာစံခြင်း၊ ရသေ့ရဟန်းပြုခြင်း၊ ဤ ၂-ပါးကြောင့် ၇-ရက် ကြာလျှင် စကြာရတနာကွယ်သည်။ 
သူမင်းကိုယ်မင်း အငြင်းမပွားစေလိုသောကြောင့်လည်းကောင်း၊ အံ့ဖွယ်ဖြစ်စေလိုသောကြောင့်လည်းကောင်း၊ ကျွန်းငယ် ၂-ထောင်ရံသော ၄-ကျွန်းလုံးကို အုပ်စိုးနိုင်အောင် စကြာရတနာက အာနုဘော်ကြီးသောကြောင့် လည်းကောင်း မင်း ၂-ပါး မဖြစ်ကောင်းပါ။ 
### မိန်းမသည် ဘုရားမဖြစ်
ဘုရားဖြစ်ဖို့ထား၊ ဘုရားဖြစ်ကြောင်း ဆုတောင်းသော်မှ မပြည့်စုံနိုင်၊ လူသားဖြစ်ခြင်း၊ ယောက်ျားမြတ်ဖြစ်ခြင်း၊ ယခုဘဝပင် အရဟတ္တဖိုလ် ရနိုင်သူဖြစ်ခြင်း၊ ဘုရားရှင်နှင့် တွေ့ဆုံဖူးမြင်ရခြင်း၊ ကံကိုယုံသူ ရသေ့ဖြစ်ခြင်း၊ ဈာန် အဘိညာဉ်ရခြင်း၊ အဓိကာရကုသိုလ်ခေါ် အသက်စွန့်လှူခြင်းဟူသော အထိကရ ကုသိုလ်ရှိခြင်း၊ ဘုရားဖြစ်လိုမှုဆန္ဒ ပြင်းပြခြင်းဟူသော အကြောင်း ၈-ပါးရှိမှ ဆုတောင်းပြည့်၍ ဗျာဒိတ်ခံနိုင်သည်ဖြစ်ရာ အခြင်းအရာ စုံလင် ဘုန်းကံရှင် ယောက်ျားသာ ဘုရားဖြစ်နိုင်သည်။ 
### စကြဝတေးမင်း မဖြစ်
မိန်းမ၌ အိမ်နှင့်ဖုံးသော အင်္ဂါဇာတ်ရှိခြင်းစသော လက္ခဏာကြီးများ မပြည့်စုံ၊ မိန်းမက စကြာမင်းဖြစ်နေလျှင် မိန်းမရတနာ ထားမရ၊ ရတနာ ၇-ပါး မပြည့်စုံ၊ လူသားအားလုံးထက် လွန်မြတ်သော ကိုယ်ခန္ဓာလည်း မိန်းမမှာ မဖြစ်နိုင်သောကြောင့်တည်း။ 
### သိကြားမင်းစသည်မဖြစ်
သိကြားစသော ၃-နေရာကား မြတ်၍ ဣတ္ထိလိင်ကား ယုတ်သည်၊ ဗြဟ္မာ့ပြည်၌ ပုရိသလိင်လည်း မရှိသဖြင့် ယောက်ျားသာ ဗြဟ္မာဖြစ်သည် ဟူသောစကား မှားသည်မဟုတ်ပါလော၊ မမှားပါ၊ ယောက်ျားသာ မဟာဗြဟ္မာ ဖြစ်နိုင်သည်၊ မိန်းမဈာန်ရများကား အလုပ်အကျွေးဗြဟ္မာသာ ဖြစ်နိုင်ပါ၏၊ ဗြဟ္မာများမှာ လိင် ၂-ပါးလုံး မရှိစေကာမူ ယောက်ျားသဏ္ဌာန်ကား ရှိနေ၍ ထိုစကား ပြည့်စုံလှသည်။ 
### ပြစ်မှုနှင့်ဆိုးကျိုး 
တမာစေ့ စသည်များသည် အချိုသီး မသီးနိုင်သလို ပြစ်မှုများသည် ဆိုးကျိုးကိုသာ ဖြစ်စေနိုင်သည်၊ ကြံမျိုးပင်စသည်များသည် အချိုရည်ကို ထုတ်ပေးနိုင်သလို ကောင်းမှုများလည်းကောင်းကျိုးကိုသာ ဖြစ်စေသည်၊ ထို့ကြောင့် “ကောင်းတာပြုမှ ကောင်းကျိုးရ၊ ဆိုးက ဆိုးကျိုးရမည်၊ မျိုးစေ့နှင့်အမျှ အသီးရ မုချတူရမည်”ဟူသော အဓိပ္ပာယ်ကို ယာဒိသံ ဝပ္ပတေ ဗီဇံ စသည်ဖြင့် ဘုရားဟောတော်မူသည်။
## ကိုးကား
ဧကဓမ္မပါဠိ-ဒုတိယဝဂ်

အမှားမြင်ခြင်း မိစ္ဆာဒိဋ္ဌိတရားသည် မဖြစ်သေးသော အကုသိုလ်ဖြစ်ကြောင်း၊ ဖြစ်ပြီး အကုသိုလ်တိုးပွားကြောင်း၊ မဖြစ်သေးသောကုသိုလ် မဖြစ်ကြောင်း၊ ဖြစ်ပြီးကုသိုလ် ဆုတ်ယုတ်ကြောင်းဖြစ်သည်၊ မိစ္ဆာဒိဋ္ဌိနှင့်တူသော အခြားတခုသော တရားကိုမှလည်း ငါမမြင်ဟု ဟောတော်မူ၍ မိစ္ဆာဒိဋ္ဌိအယူရှိသူအတွက်လည်း နည်းတူဟောတော်မူသည်။ 
အမှန်မြင်ခြင်း သမ္မာဒိဋ္ဌိတရား၊ သမ္မာဒိဋ္ဌိအယူရှိသူအတွက် အပြန်အားဖြင့် ဟောတော်မူသည်၊ (မဖြစ်သေးသော ကုသိုလ်ဖြစ်ကြောင်း စသည် ၄-ချက်)။
### အကြောင်းမသင့် နှလုံးသွင်းခြင်း 
အယောနိသော မနသိကာရတရားသည် မဖြစ်သေးသော မိစ္ဆာဒိဋ္ဌိဖြစ်ကြောင်း၊ ဖြစ်ပြီးမိစ္ဆာဒိဋ္ဌိ တိုးပွားကြောင်းဖြစ်သည်၊ အယောနိသော မနသိကာရနှင့်တူသော အခြားတခုသော တရားကိုမျှလည်း ငါမမြင်ဟု ဟောတော်မူ၍ အကြောင်းမသင့် နှလုံးသွင်းသူအတွက်လည်း နည်းတူ ဟောတော်မူသည်။
အကြောင်းသင့် နှလုံးသွင်းခြင်း ယောနိသော မနသိကာရတရား 
အကြောင်းသင့် နှလုံးသွင်းသူအတွက် မဖြစ်သေးသော သမ္မာဒိဋ္ဌိဖြစ်ကြောင်း ဖြစ်ပြီး သမ္မာဒိဋ္ဌိတိုးပွားကြောင်း ဖြစ်သည်ဟု အပြန်အားဖြင့် ဟောတော်မူသည်။

မိစ္ဆာဒိဋ္ဌိတရားသည် သတ္တဝါများ သေပြီးနောက် ငရဲရောက်ကြောင်း ဖြစ်သည်၊ မိစ္ဆာဒိဋ္ဌိနှင့်တူသော အခြားတခုသော တရားကိုမျှလည်း ငါမမြင်ဟု ဟောတော်မူ၍ မိစ္ဆာ ဒိဋ္ဌိအယူရှိသူအတွက်လည်း နည်းတူဟောတော်မူသည်။

သမ္မာဒိဋ္ဌိတရား သမ္မာဒိဋ္ဌိအယူရှိသူအတွက် နတ်ပြည်ဟု အပြန်ဟောတော်မူသည်။ 

မိစ္ဆာဒိဋ္ဌိယူသူအား အယူအလျောက် ပြည့်စုံစွာ ဆောက်တည်အပ်သော ကာယ, ၀စီ, မနောကံ၊ စေ့ဆော်မှုစေတနာ၊ တောင့်တမှုပတ္ထနာ၊ စိတ်ဆောက်တည်မှု ပဏိဓိ၊ ပြုပြင်မှု သင်္ခါရတို့သည် အယူယုတ်ညံ့သောကြောင့် မလိုလား မနှစ်သက်ဖို့ ဆင်းရဲ ဖို့သာ ဖြစ်ကုန်၏၊ မြေစို၌ စိုက်အပ်သော တမာ ဗူးခါးမျိုးစေ့များအတွက် လောင် အပ်သော မြေဩဇာ ရေဩဇာများသည် မျိုးစေ့ ယုတ်ညံ့သောကြောင့် ခါးသက်ဖို့ရာသာ ဖြစ်သကဲ့သို့တည်း။

သမ္မာဒိဋ္ဌိယူသူအတွက် အယူကောင်းသောကြောင့် ချမ်းသာဖို့သာ ဖြစ်ကုန်သည်၊ ကြံမျိုစေ့ သပြက်မျိုးစေ့များအတွက် မျိုးစေ့ကောင်းသောကြောင့် ချိုမြိန်ဖို့ရာသာ ဖြစ်သကဲ့သို့တည်းဟု ဥပမာနှင့်တကွ အပြန်ဟောတော်မူသည်။
### အမြင်မှား မိစ္ဆာဒိဋ္ဌိ ၆၂-ပါး 
အချုပ်အားဖြင့်ခွဲလျှင် အဟေတုက၊ အကိရိယ၊ နတ္ထိက၊ ဒိဋ္ဌိကြီး ၃-ပါးမှာ နတ်ပြည်နှင့် မဂ် ၂-ခုလုံး တားသည်၊ အန္တဂ္ဂါဟိက ဒိဋ္ဌိ ၁၀ - ပါးသည် မဂ်ကိုသာ တား၍ နတ်ပြည်မတား၊ သက္ကာယဒိဋ္ဌိ ၂၀- ကား ၂ - မျိုးလုံးကိုပင် မတားပေ။

ဤအစီအစဉ်ကိုပယ်ကာ ဤသုတ်၌ “မိစ္ဆာဒိဋ္ဌိယူသူများ သေလျှင် ငရဲ”ဟု ဟောတော်မူသောကြောင့် သက္ကာယဒိဋ္ဌိ အစထား၍ ဒိဋ္ဌိအားလုံး နတ်ပြည်မရောက်နိုင်၊ ငရဲသာတည်း၊ ပဲနောက်မျှ ကျောက်ခဲသော်လည်း ရေချလျှင် မပေါ် အောက်မြုပ်သကဲ့သို့ဟု မိန့်သည်။
### အမြင်မှန်သမ္မာဒိဋ္ဌိ ၅ -ပါး 
ကမ္မဿကတ၊ ဈာန၊ ဝိပဿနာ၊ မဂ္ဂ၊ ဖလ သမ္မာဒိဋ္ဌိဟု ၅-ပါးရှိရာ ကမ္မဿကတာသမ္မာဒိဋ္ဌိသည် ဘဝကောင်းကိုရစေ၍ ဈာနသမ္မာ ဒိဋ္ဌိသည် ဗြဟ္မာ့ပြည်ရောက်စေသည်၊ မဂ္ဂသမ္မာဒိဋ္ဌိသည် ဝဋ်ကိုဖျက်ဆီး၍ ဖလသမ္မာဒိဋ္ဌိ သည် ဘဝကို တားမြစ်သည်။

ဝိပဿနာသမ္မာဒိဋ္ဌိသည်လည်း ပဋိသန္ဓေမယူပါ၊ “ယခုဘ၀ အရဟတ္တဖိုလ် ရလျှင်ရ၊ မရလျှင် ၇ - ဘဝမျှ အကျိုးပေးသည်”ဟု တိပိဋက စူဠာဘယထေရ် မိန့်သည်။

## ကိုးကား
ရိုခုဆွန်းနိုးနတ်ကျောင်း

**ရိုခုဆွန်းနိုးနတ်ကျောင်း** (六孫王神社) သည် ဂျပန်နိုင်ငံ၊ ကျိုတိုစီရင်စု၊ ကျိုတိုမြို့၊ မိနမိရပ်ကွက်တွင် တည်ရှိသည့် ရှင်းတိုးနတ်ကျောင်းတစ်ခုဖြစ်သည်။ ဤကျောင်းတော်သည် ဂန်းဂျိနတ်ကျောင်း (၃) ကျောင်းထဲမှ တစ်ခု ဖြစ်သည်။ 

## ပြင်ပလင့်များ
* Official site of Rokusonnō Shrine

## ကိုးကား
ကဏ္ဍ:ကျိုတိုမြို့ရှိ နတ်ကျောင်းများ
တတြမဇ္ဈတ္တတာ

**တတြမဇ္ဈတ္တတာ** ဆိုသည်မှာ မိမိနှင့် အတူယှဉ်ဖက် ဖြစ်ကုန်သော စိတ်နှင့် စေတသိက် (သမ္ပယုတ်တရား) တို့ကို မိမိတို့ဆိုင်ရာ ကိစ္စရပ်များ၌ **အယုတ်အလွန် မရှိစေဘဲ အညီအမျှ ဖြစ်စေကာ အလယ်အလတ်၌ တည့်မတ်စွာ ထားရှိသော** သဘောတရား ဖြစ်သည်။ ၎င်းသည် သောဘဏသာဓာရဏ စေတသိက်များတွင် တစ်ခုအပါအဝင် ဖြစ်သည်။

### **လက္ခဏာ၊ ရသ၊ ပစ္စုပဋ္ဌာန်၊ ပဒဋ္ဌာန်**
တတြမဇ္ဈတ္တတာ၏ သဘောသဘာဝကို အောက်ပါအတိုင်း လေးမျိုးခွဲခြား၍ လေ့လာနိုင်သည်  -

၁။ **လက္ခဏ (အမှတ်အသား)** - သမ္ပယုတ်တရားတို့ကို မိမိတို့၏ ကိစ္စ၌ အညီအမျှ ထမ်းဆောင်စေခြင်း သဘောရှိသည် (**သမဝါဟိတလက္ခဏာ**)။
၂။ **ရသ (ကိစ္စ)** - သမ္ပယုတ်တရားတို့၏ ကိစ္စ၌ ယုတ်လျော့ခြင်း သို့မဟုတ် ပိုလွန်ခြင်းကို တားမြစ်ခြင်း (**ဦနာဓိကတာနိဝါရဏရသ**) ကိစ္စရှိသည်။ တစ်နည်းအားဖြင့် ဘက်လိုက်မှုကို ဖြတ်တောက်ခြင်း ကိစ္စရှိသည်။
၃။ **ပစ္စုပဋ္ဌာန် (ဉာဏ်၌ ထင်လာပုံ)** - အလယ်အလတ် လျစ်လျူရှုတတ်သော သဘောတရားအဖြစ် ထင်လာသည်။
၄။ **ပဒဋ္ဌာန် (နီးကပ်သောအကြောင်း)** - ဖဿဦးဆောင်သော ယှဉ်ဖက်သမ္ပယုတ်တရားများသည် တတြမဇ္ဈတ္တတာ ဖြစ်ပေါ်လာစေရန် အနီးကပ်ဆုံး အကြောင်းတရား ဖြစ်သည်။

### **အမည်၏ အဓိပ္ပာယ်နှင့် သဘောသဘာဝ**
"တတြမဇ္ဈတ္တတာ" ဟူသော အမည်မှာ မိမိနှင့်အတူ ဖြစ်ပေါ်လာသော "ထို" (**တတြ**) စိတ်စေတသိက်တို့၌ "အလယ်အလတ် လျစ်လျူရှုသော သဘော" (**မဇ္ဈတ္တတာ**) ဟု အဓိပ္ပာယ်ရသည်။ ၎င်းသည် သမ္ပယုတ်တရားတို့ကို အာရုံပြု၍ လျစ်လျူရှုခြင်းမျိုး မဟုတ်ဘဲ၊ သမ္ပယုတ်တရားတို့နှင့် အာရုံတစ်ခုတည်းကိုပင် ယူကာ ထိုတရားတို့၏ လုပ်ဆောင်ချက်များကိုသာ အညီအမျှဖြစ်အောင် စောင့်ကြည့်ထိန်းညှိပေးခြင်း ဖြစ်သည်။

### **ရထားထိန်း ဥပမာ**
တတြမဇ္ဈတ္တတာ၏ လုပ်ဆောင်ချက်ကို **အာဇာနည်မြင်းတို့ကို မောင်းနှင်သော ရထားထိန်း** နှင့် တင်စားလေ့ရှိသည်  -
*  အာဇာနည်မြင်းတို့သည် အချင်းချင်း အယုတ်အလွန်မရှိဘဲ အညီအမျှ ပြေးသွားနေသောအခါ ရထားထိန်းသည် မြင်းတို့ကို ဆွဲခြင်း သို့မဟုတ် နှင်ခြင်း မပြုတော့ဘဲ အသင့်အတင့် ရှုစားကာ ဇက်ကြိုးကို ကိုင်ထားရုံသာ ပြုသည်။
*   ထို့အတူ တတြမဇ္ဈတ္တတာသည်လည်း သမ္ပယုတ်တရားတို့ မိမိတို့ကိစ္စ၌ အညီအမျှ ဖြစ်နေစေရန် ဘက်မလိုက်ဘဲ အလယ်အလတ်ဝယ် တည့်မတ်ပေးထားသည်။

### **အကျိုးသက်ရောက်မှု**
တတြမဇ္ဈတ္တတာသည် စိတ်အစဉ်၌ အောက်ပါ အစွန်းနှစ်ဖက်ကို တားမြစ်ပေးသည်  -
*   **ထိနမိဒ္ဓ** လွန်ကဲသဖြင့် စိတ်ဓာတ်တွန့်ဆုတ်ခြင်း (အယုတ်)။
*   **မာန** ဦးဆောင်သဖြင့် စိတ်ဓာတ်မော်ကြွားခြင်း (အလွန်)။

၎င်းသည် ဆန္ဒ၊ ဝီရိယ၊ ပညာ စသည့် အဓိပတိတရားများ ထူးခြားစွာ လုပ်ဆောင်နေချိန်၌ပင် ထိုတရားတို့၏ လုပ်ငန်းရပ်များကို အညီအမျှ ဖြစ်စေရန် တာဝန်ယူ ဆောင်ရွက်ပေးသည်။ ဝိပဿနာ ရှုပွားနေသော ယောဂီတို့၏ ဉာဏ်တွင် သမ္ပယုတ်တရားတို့ကို **အယုတ်အလွန်မရှိဘဲ သင့်တင့်သော အားဖြင့် ရှုနေခြင်း** (လျစ်လျူရှုခြင်း) အဖြစ် ထင်ရှားပေါ်လွင်လာတတ်သည်။

### အခြားအမည်များ
(ဆဠင်္ဂုပေက္ခာ, ဗြဟ္မဝိဟာရုပေက္ခာ, ဗောဇ္ဈင်္ဂုပေက္ခာ, ဈာနုပေက္ခာ, ပါရိသုဒ္ဓုပေက္ခာ ဟူသော အမည်များသည် “တတြမဇ္ဈတ္တတာ” စေတသိက်၏ အမည် ဖြစ်၏။ 
### ဆက်စပ်ဖတ်ရှုရန်
* [တတြမဇ္ဈတ္တတာ](https://my.wikisource.org/wiki/နိဗ္ဗာနဂါမိနိပဋိပဒါ-စတုတ္ထတွဲ/သောဘဏစေတသိက်_(၂၅)_လုံး_အပိုင်း#၇။_တတြမဇ္ဈတ္တတာ)
* တတြမဇ္ဈတ္တတာ၏ လက္ခဏာ စသည် ဓမ္မဝ၀တ္ထာန် ၄-ပါး
* တတြမဇ္ဈတ္တတာနှင့် ဥပေက္ခာအထူးကိုပြခြင်း
* [ဥပေက္ခာဗြဟ္မဝိဟာရ (= တတြမဇ္ဈတ္တတာ)](https://my.wikisource.org/wiki/နိဗ္ဗာန်သို့_သွားရာ_တစ်ကြောင်းတည်းသောလမ်း/ဗြဟ္မဝိဟာရစေတသိက်များ၏လက္ခဏ-ရသစသည်#ဥပေက္ခာဗြဟ္မဝိဟာရ_(=_တတြမဇ္ဈတ္တတာ))
* စျာနုပေက္ခာ = တတိယစျာန်နှင့် ယှဉ်သော တတြမဇ္ဈတ္တတာ
### ပြင်ပလင့်များ
* 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
အမတဝဂ်

ကာယဂတာသတိကို မသုံးဆောင်သူများသည် အမြိုက်နိဗ္ဗာန်ကို မသုံးဆောင်ရသည် မည်ကုန်သည်၊ ကာယဂတာသတိကို သုံးဆောင်သူများသာ အမြိုက်နိဗ္ဗာန်ကို သုံးဆောင်ရသည် မည်ကုန်သည်၊ ကာယဂတာသတိကို မသုံးဆောင်အပ်သူများသည် အမြိုက်နိဗ္ဗာန်ကို မသုံးဆောင်အပ်သည် မည်၏၊ သုံးဆောင်အပ်သူများသာ သုံးဆောင် အပ်သည်မည်သည်။ 

ကာယဂတာသတိကို ဆုတ်ယုတ်စေ၊ ချွတ်ယွင်းစေ၊ ပျောက်ပျက်စေအပ်သူများသည် အမြိုက်နိဗ္ဗာန်ကို ဆုတ်ယုတ်စေ၊ ချွတ်ယွင်းစေ၊ ပျောက်ပျက်စေအပ်သူများ မည်သည်၊ မပျောက်ပျက်စေအပ်သူများသာ မပျောက်ပျက်စေအပ်သည်မည်သည်။ 

ကာယဂတာသတိကို မေ့လျော့၍ မမှီဝဲအပ်သူများသည် အမြိုက်နိဗ္ဗာန်ကို မေ့လျော့၍ မမှီဝဲအပ်သည်မည်သည်၊ မမေ့မလျော့မှီဝဲအပ်သူများသာ မှီဝဲအပ်သည် မည်သည်။ 

ကာယဂတာသတိကို မပွားများ မလေ့လာအပ် ထူးသောဉာဏ်ဖြင့် ပိုင်းခြား၍မသိ အပ်၊ မျက်မှောက်မပြုအပ်သူများသည် အမြိုက်နိဗ္ဗာန်ကို မျက်မှောက်မပြုအပ်သည်မည်သည်၊ မျက်မှောက်ပြုအပ်သူတို့များသာ အမြိုက်နိဗ္ဗာန်ကို မျက်မှောက်ပြုအပ်သည် မည်သည်ဟု ဟောတော်မူ၏။ 

ဧကနိပါတ်ပြီး၏။ 

## ကိုးကား
ဝဿူပနာယိကသုတ်

ဝါကပ်ခြင်း ၂-မျိုးမှာ ပုရိမဝါ၊ ပစ္ဆိမဝါတို့ဖြစ်သည်။ 

ပထမဗောဓိ ဝါ ၂၀-အတွင်း ဝါကပ်ခြင်းကို ဘုရားရှင် မပညတ်ရသေးသဖြင့် ရဟန်းတော်များ ကာလမရွေး သွားလာနေကြသည်၊ ထိုကိုလူများမြင်၍ “ရဟန်းတော်များ ခရီးချည်း သွားနေကြသဖြင့် မြက်ပင်များ အနင်းခံရ၊ သတ္တဝါငယ်များ သေကျေပျက်စီးကြသည်၊ သာသနာပတိတ္တိများသော်မှ ဝါတွင်းနေရာမြဲကြ၊ ငှက်များသော်မှ အသိုက်မြဲကြသည်”ဟု ကဲ့ရဲ့သည်ကိုအကြောင်းပြု၍ ဤဝါဆို ဝါကပ် သိက္ခာပုဒ်ကို ပညတ်၍ ဝါကပ်ခြင်း ၂-မျိုးမိန့်။ 

## ကိုးကား
သုက္ကသုတ်

### ၇-ကဏှသုတ် ၈-သုက္ကသုတ် 
မည်းညစ်သော တရား ၂-ပါးမှာ မကောင်းမှုမှ မရှက်ခြင်း အဟိရိက၊ မထိတ်လန့်ခြင်း အနောတ္တပ္ပတို့ ဖြစ်၍ ဖြူစင်သော တရား ၂-ပါးမှာ ရှက်ခြင်းဟီရိ၊ ထိတ်လန့်ခြင်း ဩတ္တပ္ပတို့ ဖြစ်သည်ဟု ဟောတော်မူသည်။ (အဟိရိက အနောတ္တပ္ပတို့ ဖြစ်လျှင် စိတ်အစဉ် မဖြူစင်တော့ပဲ ဟိရီဩတ္တပ္ပများ ဖြစ်မှ ဖြူစင်သည်။)

## ကိုးကား
အဗ္ဘာစိက္ခနသုတ်

အင်္ဂုတ္တိုရ်ဒုကနိပါတ် ပဌမပဏ္ဏာသက ဗာလဝဂ် ၌ အဗ္ဘာစိက္ခနသုတ် သုံးသုတ်ရှိပါသည်။

၂၂။ **လူမိုက် ၂-မျိုးမှာ**- မိမိအပြစ်ကို အပြစ်ဟု မရှုသူ၊ တောင်းပန်ဝန်ချသူ၏ အပြစ်ကို တရားသဘောအတိုင်း လက်မခံသူတို့ ဖြစ်သည်၊ အပြစ်ဟုရှုသူ လက်ခံသူ ဟု ပညာရှိ ၂-မျိုးကိုလည်း အပြန်အားဖြင့် မိန့်သည်။ 

၂၃။ **ဘုရားရှင်ကို မဟုတ်မမှန် ပြောဆိုစွပ်စွဲတတ်သူ ၂-မျိုးမှာ-** ဒေါသကိန်း၍ ဒေါသသည် ဖျက်ဆီးအပ်သူ၊ မကောင်းသောယူခြင်းဖြင့်ယူသော သဒ္ဓါလွန်ကဲ သူတို့ဖြစ်သည်၊ ပထမပုဂ္ဂိုလ်မှာ “ရဟန်းဂေါတမအား တရားထူးမရှိ” စသည်ပြောဆိုသော သုနက္ခတ်လို အစားဖြစ်သည်၊ ဒုတိယပုဂ္ဂိုလ်မှာ ဉာဏ်မပါ သဒ္ဓါသာလွန်သူ ဖြစ်၍ ဘုရားရှင်သည် အားလုံး လောကုတ္တရာဖြစ်သည်။ ထို့ကြောင့် ဆံစသော ၃၂-ပါးသော ကာယလည်း လောကုတ္တရာသာ စသည်ဖြင့် အမှားယူ၍ ဘုရားကို စွပ်စွဲ တတ်သည်။ 

၂၄။ ဘုရားရှင် မဟောပြောအပ်သည်ကို ဟောပြောအပ်သည်ဟုပြသူ၊ ဟောပြောအပ်သည်ကို မဟောပြောအပ်ဟုပြသူ ၂-မျိုးတို့သည်လည်း မဟုတ်မမှန် ပြောဆို စွပ်စွဲတတ်သူများဖြစ်၍ ဘုရားရှင် မဟောပြောအပ်သည်ကို မဟောပြောအပ်၊ ဟော ပြောအပ်သည်ကို ဟောပြောအပ်ဟု ပြသူ ၂-မျိုးမှာ မစွပ်စွဲတတ်သူများဖြစ်သည်။ 
## ကိုးကား
ပဋိစ္ဆန္တကမ္မန္တသုတ်

ဆောင်၍သိအပ်သော အနက်ရှိသော နေယျတ္ထသုတ်ကို တိုက်ရိုက်သိအပ်သော အနက်ရှိသော နီတတ္ထသုတ်ဟုပြသူ၊ နီတတ္ထသုတ်ကို နေယျတ္ထသုတ်ဟုပြသူ ၂-မျိုးတို့သည်လည်း စွပ်စွဲတတ်သူများဖြစ်၍ နေယျတ္ထကို နေယျတ္ထ၊ နီတတ္ထကို နီတတ္ထ ဟု ပြသူ ၂-မျိုးမှာ မစွပ်စွဲတတ်သူများဖြစ်သည်။ 
### နီတတ္ထ နေယျတ္ထ၌မှတ်ဖွယ်
“ချစ်သားတို့၊ ၄-ယောက်ကုန်သော ဤပုဂ္ဂိုလ်တို့ သည်”-စသော သုတ္တန်များကား နေယျတ္ထမည်သည်။ မှန်၏၊ ပုဂ္ဂိုလ် ၄-ယောက်ဟု ဘုရားရှင်မိန့်သော်လည်း ပရမတ္ထအားဖြင့် ပုဂ္ဂိုလ်မည်သည် မရှိရကား ဆောင်သိအပ်သော အနက်ရှိသော နေယျတ္ထသုတ်မည်သည်၊ ဤလူမိုက်ကား နီတတ္ထဟုပြသည်။ 
### လူမိုက်ယူဆပုံမှာ
ပရမတ္ထအားဖြင့် ပုဂ္ဂိုလ်မရှိလျှင် “ပုဂ္ဂိုလ် ၄-ယောက်”စသော စကား ဘုရားမဟောရာ၊ ယခုကား ဟောထားသောကြောင့် ပရမတ္ထအားဖြင့် ပုဂ္ဂိုလ် ရှိသည်ဟု ယူသည်။ 
### နီတတ္ထဟူသည်
အနိစ္စ  ဒုက္ခဟု ဟောရာ၌ အနိစ္စသာ ဒုက္ခသာဟု တိုက်ရိုက်နက် မှတ်ရမည်၊ လူမိုက်ကား နေယျတ္ထဟု ကြံကာ နိစ္စမည်သည် ရှိသေးသည်၊ သုခမည်သည် ရှိသေးသည်ဟု ယူသည်။ 
## ကိုးကား
ဝဇ္ဇသုတ်

လောကပြစ်... တမလွန်ပြစ်ဟု ပြစ်မှု ၂-မျိုးကို ဘုရားရှင်သာဝတ္ထိပြည် ဇေတဝန်၌ သီတင်းသုံးစဉ် သံဃာများအား ဟောတော်မူသည်။ 
### လောကပြစ်ဟူသည် 
ခိုးသူကိုဖမ်း၍ မင်းများက နှင်တံကြိမ်လုံး တုတ်တိုတို့ဖြင့် ရိုက်နှက်စေခြင်း၊ လက်၊ ခြေ ၂-မျိုးလုံး၊ နား၊ နှာခေါင်း ၂-မျိုးလုံးတို့ကို ဖြတ်စေခြင်း၊ ဦးထိပ်ဖောက်ခွဲ၊ သံတွေခဲထည့်၍ ဦးနှောက်ဆူပွက်အောင် ညှဉ်းဆဲစေခြင်း၊ အထက်ပိုင်း အရေကိုခွာကာ ဦးပြည်းခေါင်းကို ခရုသင်းအဆင်းဖြစ်အောင် ညှဉ်းဆဲစေခြင်း၊ ပါးစပ်တွင်း မီးထွန်းကာ နေလကို ငုံထားသော ရာဟုခံတွင်းပမာ ဖြစ်အောင်ညှဉ်းဆဲစေခြင်း၊ တကိုယ်လုံး အဝတ်ပတ် ဆီလောင်းမီးရှို့လျက် မီးပန်းကုံးပမာ ဖြစ်အောင်ညှဉ်းဆဲစေခြင်း၊ လက်ကို အဝတ်ပတ် ဆီလောင်း မီးရှို့လျက် လက်ဆီမီးတိုင်ပမာဖြစ်အောင် ညှဉ်းဆဲစေခြင်း၊ လည်ပင်းမှစ၍ အရေခွာ ခြေမျက်စိမှာပုံပြီး လူကိုလွန်ကြိုးနှင့်ဆွဲ၊ အရေ နင်းမိတိုင်း လဲအောင်ညှဉ်းဆဲခြင်း၊ လည်ပင်းမှစ၍ အထက်ပိုင်းအရေကို ခွာ၍ ခါးပေါ်မှာထား၊ ခါးမှစ၍ အရေကိုခွာ၊ ခြေမျက်စိမှာထား၊ အထက်ပိုင်းအနေဖြင့် အောက်ပိုင်းကိုယ်ကို လျော်တေ အဝတ်ပမာဖြစ်အောင် ညှဉ်းဆဲခြင်း၊ တံတောင် ၂-ဘက်၊ ဒူး ၂-ဘက်တို့၌ သံဆူးကြိုးခတ်၍ သံချွန်၌စိုက်ကာ မြေမှာတည်စေပြီး သားကောင်ဖုတ်သည့်ပမာ ပတ်လည်မှ မီးရှို့ ညှဉ်းဆဲခြင်း၊ ၂-ဘက်သွား သံချိတ်ဖြင့် အရေ အကြော အသားတို့ကို ခွာကာ ညှဉ်းဆဲခြင်း၊ ကျပ်ပြားမျှအရေ၊ အကြော အသားတုံးများရအောင် တကိုယ်လုံးကို ပဲကွပ်ဖြင့် ခုတ်ရွေညှဉ်းဆဲခြင်း၊ တကိုယ်လုံး တုတ်တို့ဖြင့် ရိုက်နှက် ဆပ်ပြာရေပက်ကာ ဆပ်သွားသီးဖြင့်တိုက်၍ အသားစသည် အရည်ပျော်ပြီး အရိုးချည့် ကျန်အောင် ညှဉ်းဆဲခြင်း၊ မြေ၌ စောင်းအိပ်စေ၍ နားတဘက်မှ တဘက်ပေါက်အောင် သံတံကျင်လျှိုကာ ခြေမှကိုင်၍ တံခါးကျင်ပမာ လှည့်လျက်ညှဉ်းဆဲခြင်း၊ တင်းပုတ်တို့ဖြင့် အရိုးကို ထုရိုက်၍ အသားချည်ရသောအခါ ဆံပင်ဖြင့်ချည်နှောင်ပြီး ကောက်ရိုးထုံးပမာဖြစ်အောင် ညှဉ်းဆဲခြင်း၊ ဆူသောဆီပူဖြင့် လောင်းခြင်း၊ အစာငတ်၍ ဆာသောခွေးတို့ကို ကိုက်စားစေခြင်း၊ အရှင်လတ်လတ် သံတံကျင်လျှိုစေခြင်း၊ သန်လျက်ဖြင့် ခေါင်းဖြတ်စေခြင်းတို့ကို ပြုစေရာ မြင်သူများသည် မကောင်းမှုပြု၍ ခံကြရသည်ဟု ဆင်ခြင်ပြီး မျက်မှောက်လောကပြစ်ကို ကြောက်၍ သူတစ်ပါးပစ္စည်းမယူ၊ ရှောင်ကြသည်၊ ဤကား မျက်မှောက်ပြစ်တည်း။ 
### တမလွန်ပြစ်ဟူသည် 
ဤလောက၌ ကိုယ် နှုတ် စိတ် ပြစ်မှု ၃-ခုသည် တမလွန်ဘဝ၌ ဆင်းရဲယုတ်ညံ့သည်၊ ယင်းပြစ်မှုများ ငါပြုလျှင်လည်း သေလျှင် ငရဲရောက်ရမည်သာဟု အချို့လူများဆင်ခြင်ပြီး တမလွန်ဘေးကို ကြောက်သည်ဖြစ်၍ ပြစ်မှု ၃-ခုကို ပယ်စွန့်ကာ ကောင်းမှုများကို ဖြစ်စေသည်၊ မိမိကိုယ်ကို စင်ကြယ်စွာ စောင့်ရှောက်၏၊ ဤကား တမလွန်ပြစ်တည်း။ 

ဤသာသနာတော်၌ မျက်မှောက်ပစ်၊ တမလွန်ပြစ်ကို ကြောက်ကုန်အံ့၊ အပြစ် ကြောက်သူ ဘေးမြင်သူ ဖြစ်ကုန်အံ့ဟု ကျင့်ကြ၊ သို့မှသာ အပြစ်ကင်းသော အကျိုး ပုံသေရမည်ဟု ဟောတော်မူသည်။ 
### ကိုယ် နှုတ် စိတ် ပြစ်မှု ၃-ခု 
သူ့အသက် သတ်ခြင်းစသော ကာယကံ ၃-ပါး၊ ဝစီကံ ၄-ပါး၊ မနောကံ ၃-ပါး အကုသိုလ် ကမ္မပထ ၁၀-ပါးဖြစ်သည်၊ အပြန်ဖြစ်သော သူ့အသက်မသတ်စသော ကုသိုလ်ကမ္မပထ ၁၀-ပါးသည် ကောင်းမှုကံများ ဖြစ်သည်။ 
### မိမိကိုယ်ကို စင်ကြယ်စွာစောင့်ရှောက်၏ 
စင်ကြယ်မှု ၂-မျိုးရှိရာ သရဏဂုံ၊ ၅-ပါး သီလ၊ ၁၀-ပါးသီလ၊ စတုပါရိသုဒ္ဓိသီလ၊ ပဌမဈာန်စသည် ဈာန် ၉-ပါး၊ သောတာပတ္တိဖိုလ်မှစ၍ အရဟတ္တမဂ်အထိ ပရိယာယ်စင်ကြယ်မှုဖြစ်၍ အရဟတ္တဖိုလ်တည်မှ မုချစင်ကြယ်မှုဖြစ်ကာ မိမိကိုယ်ကို စောင့်ရှောက်နိုင်သည်။ 
### ရဟန္တာနှင့် မကောင်းကျိုး 
ရဟန္တာမဖြစ်မီ ပြုထားသမျှ အကုသိုလ်ကံသည် ဤ နောက်ဆုံးဘဝ၌ အကျိုးပေးသည်၊ တမလွန်ကား (ခန္ဓာမရပြီဖြစ်၍) ကောင်းကျိုး မကောင်းကျိုး မရှိတော့ပါ။ 
## ကိုးကား
မဟာ ဆူလေမန်

ဆူလေမန် ၁ (အော်တိုမန်တူရကီ- سليمان اول၊, တူရကီ- I. Süleyman)၊ အနောက်ဥရောပတွင် ကြီးကျယ်ခမ်းနားသော ဆူလေမန် နှင့် ဥပဒေပြုသူ ဆူလေမန်ဟု ၎င်း၏အော်တိုမန်နယ်ပယ်တွင် လူသိများသော စူလတန်ဘုရင် ဆူလေမန်သည် အော်တိုမန်အင်ပါယာ၏ နန်းသက်အရှည်ကြာဆုံး စူလတန်ဘုရင်ဖြစ်ပြီး ၁၅၂၀ ခုနှစ်မှ ကွယ်လွန်ချိန် ၁၅၆၆ အထိ အော်တိုမန်အင်ပါယာကို အုပ်စိုးခဲ့သည်။ သူ၏အုပ်ချုပ်မှုအောက်တွင် အော်တိုမန်အင်ပါယာသည် အနည်းဆုံး လူပေါင်း ၂၅ သန်းကို အုပ်စိုးနိုင်ခဲ့သည်။

## ကိုးကားချက် 
ကဏ္ဍ:၁၅၆၆ ကွယ်လွန်သူများ
ကဏ္ဍ:၁၄၉၄ မွေးဖွားသူများ
ကဏ္ဍ:Webarchive template wayback links
သံယောဇနသုတ်

သံယောဇဉ်၏ အကြောင်းဖြစ်ကုန်သော တေဘူမက တရားတို့၌ သာယာသောအားဖြင့် ရှုခြင်း၊ ငြီးငွေ့သောအားဖြင့် ရှူခြင်းဟု တရား ၂-မျိုးရှိရာ သာယာသောအားဖြင့် ရှုနေသူသည် တပ်မက်ခြင်းရာဂ၊ ပြစ်မှားခြင်း ဒေါသ၊ တွေဝေခြင်းမောဟကို မပယ်ဖျောက်နိုင်ရကား ပဋိသန္ဓေနေခြင်း၊ အိုခြင်း၊ သေခြင်း၊ စိုးရိမ်ခြင်း၊ ငိုကြွေး မြည်တမ်းခြင်း၊ ဆင်းရဲခြင်း၊ နှလုံးမသာမယာခြင်း၊ ပြင်းစွာ ပင်ပန်းခြင်းတို့မှ မလွတ်နိုင်၊ ဝဋ်ဆင်းရဲမှ မလွတ်မြောက်နိုင်။ 

ငြီးငွေ့သောအားဖြင့် ရှူသူသာ ရာဂ ဒေါသ မောဟကို ပယ်စွန့်နိုင်၍ ပဋိသန္ဓေနေခြင်း စသည်တို့မှ လွတ်ကင်းနိုင်၊ ဝဋ်ဆင်းရဲမှ လွတ်မြောက်နိုင်သည်။ 
## ကိုးကား
တီရဏပရိညာ

(၁) (က) စူးစမ်း–ဆင်ခြင်–သုံးသပ်–ခြင်းအားဖြင့် ပိုင်းခြား၍သိခြင်း။ 
(ခ) ဆုံးဖြတ် ခြင်းအားဖြင့် ပိုင်းခြား၍ သိခြင်း။ 

(၂) (က) စူးစမ်း–ဆင်ခြင်- သုံးသပ်-ခြင်းအားဖြင့် ပိုင်းခြား၍ သိ-တတ်-ကြောင်းဖြစ်-သော။ 
(ခ) ဆုံးဖြတ်ခြင်းအားဖြင့် ပိုင်းခြား၍ သိ-တတ်-ကြောင်းဖြစ်–သော (ဉာဏ် =ပညာ)။

(သင်္ခါရ-တို့ကို အနိစ္စ-စသော ၄၂-ပါးသော အခြင်းအရာတို့ဖြင့် ပိုင်းခြားဆုံးဖြတ် သုံးသပ်-ဆင်ခြင်တတ်သော သမ္မသနဉာဏ်မှ စ၍ အနုလောမတိုင်အောင်သော ဉာဏ်သည် **တီရဏပရိညာ**-မည်၏။  

ဝိပဿနာပိုင်းဆိုင်ရာ **လောကီပရိညာ** (၃)ပါး အကြောင်း၌ တီရဏပရိညာကို ဖားအောက်ဆရာတော်က ဤသို့ ရှင်းပြထားတော်မူ၏။

*ဉာတပရိညာ, ပဟာနပရိညာလည်း ကြည့်ပါ။
### တီရဏပရိညာ
ရုပ်တရား နာမ်တရားတို့ကို ပေါင်းစုခြုံငုံကာ အုပ်စုအလိုက် လက္ခဏာရေးသုံးတန်သို့ တင်ကာ ရှုပွားသုံးသပ်တတ်သော ဝိပဿနာဉာဏ်ကိုလည်းကောင်း, 

အတိတ် အနာဂတ် ပစ္စုပ္ပန် အဇ္ဈတ္တ ဗဟိဒ္ဓ စသည့် (၁၁)မျိုးသော အခြင်းအရာအားဖြင့် တည်နေသည့် ခန္ဓာငါးပါး ရုပ်တရား နာမ်တရားတို့ကို ပေါင်းစုခြုံငုံလျက် လက္ခဏာရေးသုံးတန်သို့ တင်ကာ ရှုပွားသုံးသပ်တတ်သော ဝိပဿနာဉာဏ်ကိုလည်းကောင်း ကလာပသမ္မသနဉာဏ်ဟု ခေါ်ဆိုပေသည်။ 

ယင်းကလာပသမ္မသနဉာဏ်မှစ၍ အကြောင်းတရားနှင့်တကွသော ရုပ်နာမ်ဓမ္မ သင်္ခါရတရားတို့၏ ဖြစ်မှု-ပျက်မှုကို ခဏပစ္စုပ္ပန်သို့ ဆိုက်သည့်တိုင်အောင် ထိုးထွင်းသိမြင်လျက် လက္ခဏာရေးသုံးတန်သို့ တင်ကာ ရှုပွားသုံးသပ်တတ်သော ဥဒယဗ္ဗယဉာဏ်သို့တိုင်အောင်သော ဝိပဿနာဉာဏ်တို့ကို တီရဏပရိညာဟု ခေါ်ဆိုပေသည်။ 

ယင်းသမ္မသနဉာဏ်နှင့် ဥဒယဗ္ဗယဉာဏ် နှစ်မျိုးတို့သည် သိသင့်သိထိုက်သော သင်္ခါရတရားတို့၏ အနိစ္စအခြင်းအရာ ဒုက္ခအခြင်းအရာ အနတ္တအခြင်းအရာတို့ကို ပိုင်ပိုင်နိုင်နိုင် ထိုးထွင်းသိမြင်လျက် ယင်းသင်္ခါရ တရားတို့ကို အနိစ္စဟု ဒုက္ခဟု အနတ္တဟု စူးစမ်းဆင်ခြင် ဆုံးဖြတ်ချက် ချနိုင်သော ဉာဏ်များ ဖြစ်ခြင်းကြောင့် တီရဏပရိညာဟူသော အမည်ကို ရရှိကြပေသည်။
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
လီဇလီဟော်လ်ဒရစ်ဂျ်

## အသက်မွေးဝမ်းကြောင်း 
thumb|300x300px| သက်ရှိဇုန် အမျိုးအစားခွဲခြားမှု ပုံကြမ်း။
၎င်း၏ကျော်ကြားသော ၁၉၄၇ ခုနှစ် စာတမ်းတွင်၊  သူသည် အညွှန်းသုံးခုကို အသုံးပြု၍ "ဘဝဇုန်များ" ကို သတ်မှတ်ခဲ့သည်-

# ပျမ်းမျှနှစ်စဉ်ဇီဝအပူချိန် (ဒေတာတန်ဖိုးများ  အောက်ပြီးနောက် ပျမ်းမျှအပူချိန်&nbsp;၀ ဒီဂရီစင်တီဂရိတ် "0°C" သို့မဟုတ် "30°C" &nbsp;၃၀ ဒီဂရီစင်တီဂရိတ်အထက်ကို ဖယ်ရှားလိုက်ပါပြီ)
#  နှစ်စဉ် စုစုပေါင်း မိုးရွာသွန်းမှု
# ပျမ်းမျှနှစ်စဉ် ရေငွေ့ပျံခြင်း ၏ အချိုးသည် စုစုပေါင်း နှစ်စဉ်မိုးရွာသွန်းမှုကို ဆိုလိုသည်။ 

ဟော်လ်ဒရစ်ဂျ် သည် ဒုတိယကမ္ဘာစစ်အတွင်း quinine ၏ သဘာဝအရင်းအမြစ်များကို ရှာဖွေရန် အမေရိကန်ပြည်ထောင်စု၏ ကြိုးပမ်းမှုဖြစ်သော Cinchona မစ်ရှင်များ တွင် ပါဝင်ခဲ့သည်။ 

## ကိုယ်ပိုင်ဘဝ 
သူသည် တေးရေးဆရာ လီဟော်လ်ဒရစ်ဂျ် ၏ ဖခင်ဖြစ်သည်။ ထို့အပြင် လီဇလီအေဟော်လ်ဒရစ်ဂျ်၊
လော်ရီနာဟော်လ်ဒရစ်ဂျ်၊ မာဘယ်လာဟော်လ်ဒရစ်ဂျ်၊ မယ်ရီဟော်လ်ဒရစ်ဂျ်၊ မာရီစလာဟော်လ်ဒရစ်ဂျ်၊ တာနီယာဟော်လ်ဒရစ်ဂျ်, ဂျွန်ဟော်လ်ဒရစ်ဂျ်,  
အီဒါဟော်လ်ဒရစ်ဂျ်၊ Reuseland Holdridge၊ Leythy j. Holdridge နှင့် သားငယ် ဂယ်ရီဂိုရီဟော်လ်ဒရစ်ဂျ် တို့၏ ဖခင်လည်းဖြစ်သည်။&#x5B;*ကိုးကားရန်လိုအပ်သည်*&#x5D;

## ကြည့်ပါ။ 
* ရာသီဥတု ခွဲခြားခြင်း။

## ကိုးကား 
ကဏ္ဍ:၁၉၉၉ ကွယ်လွန်သူများ
ကဏ္ဍ:၁၉၀၇ မွေးဖွားသူများ